ORDE do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural e do Mar — III. Outras disposicións — 11/03/2015

I
No marco do Regulamento (UE) nº 1307/2013 do Parlamento Europeo e do Consello, do 17 de decembro de 2013, polo que se establecen normas aplicables aos pagamentos directos aos agricultores en virtude dos réximes de axuda incluídos no marco da política agrícola común e polo que se derrogan os regulamentos (CE) nº 637/2008 e (CE) nº 73/2009 do Consello, publicáronse o Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e control dos pagamentos directos e dos pagamentos ao desenvolvemento rural, e o Real decreto 1076/2014, do 19 de decembro, sobre asignación de dereitos de réxime de pagamento básico da política agrícola común, que establecen a normativa básica aplicable a partir do ano 2015.
II
O Regulamento (UE) nº 1306/2013 do Parlamento Europeo e do Consello, do 17 de decembro de 2013, sobre o financiamento, xestión e seguimento da política agrícola común, polo que se derrogan os regulamentos (CE) nº 352/78, (CE) nº 165/94, (CE) nº 2799/98, (CE) nº 814/2000, (CE) nº 1290/2005 e (CE) nº 485/2008 do Consello, no seu título V regula o sistema integrado de xestión e control indicando que se aplicará tanto aos réximes de pagamentos directos regulados polo Regulamento (UE) nº 1307/2013 do Parlamento Europeo e do Consello, do 17 de decembro, como a determinadas axudas ao desenvolvemento rural concedidas segundo o Regulamento (UE) nº 1305/2013 do Parlamento Europeo e do Consello, do 17 de decembro de 2013, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader) e polo que se derroga o Regulamento (CE) nº 1698/2005 do Consello. Por tanto, as normas que se establezan en relación co devandito sistema integrado afectarán tanto os pagamentos directos como as axudas de desenvolvemento rural que se deban controlar con base nel.
Por iso, débese establecer un sistema que permita a identificación única dos produtores que presenten solicitudes para os diferentes réximes de axuda, así como a identificación das parcelas agrícolas utilizando as técnicas do Sistema de información xeográfica de parcelas agrícolas (en diante Sixpac). Para iso, o Real decreto 1075/2014, do 19 de decembro, establece, no seu título VI, a solicitude única anual de axudas como medio para que o beneficiario poida presentar a súa solicitude para todos os réximes de pagamentos directos que considere, así como para as axudas ao desenvolvemento rural financiadas con cargo ao Feader.
III
En España, o sistema de identificación de parcelas agrícolas é o Sixpac. O Real decreto 1077/2014, do 19 de decembro de 2014, polo que se regula o Sistema de información xeográfica de parcelas agrícolas, establece as normas de aplicación en España do Sixpac e a súa utilización como instrumento de xestión no marco do sistema integrado de xestión e control e resto de réximes de axuda relacionados coa superficie da política agrícola común (PAC).
IV
O Regulamento (UE) nº 1306/2013 do Parlamento Europeo e do Consello, do 17 de decembro de 2013, establece, entre outras, as normas da condicionalidade.
O Regulamento (UE) nº 1310/2013 do Parlamento Europeo e do Consello, do 17 de decembro de 2013, que establece disposicións transitorias relativas á axuda ao desenvolvemento rural a través do Fondo Europeo Agrícola de Desenvolvemento Rural (Feader), modifica o Regulamento (UE) nº 1305/2013 do Parlamento Europeo e do Consello, no que incumbe aos recursos e á súa distribución no exercicio de 2014, e modifica o Regulamento (CE) nº 73/2009 do Consello, e os regulamentos (UE) nº 1307/2013, (UE) nº 1306/2013 e (UE) nº 1308/2013 do Parlamento Europeo e do Consello, no que respecta á súa aplicación no exercicio de 2014, establece que a partir do 1 de xaneiro de 2015 deben aplicarse as disposicións sobre a condicionalidade establecidas no Regulamento (UE) nº 1306/2013, do 17 de decembro.
O Real decreto 1078/2014, do 19 de decembro, polo que se establecen as normas da condicionalidade que deben cumprir os beneficiarios que reciban pagamentos directos, determinadas primas anuais de desenvolvemento rural, ou pagamentos en virtude de determinados programas de apoio ao sector vitivinícola, determina as normas da condicionalidade que deberán cumprir os beneficiarios de axudas suxeitas a esta.
V
Ao amparo das posibilidades determinadas no artigo 20.5 do Real decreto 1075/2014, do 19 de decembro, tendo en conta as características agronómicas e as condicións agroclimáticas de Galicia, para asegurar o cumprimento dos obxectivos do requisito de diversificación de cultivos no pagamento para prácticas agrícolas beneficiosas para o clima e o ambiente, establécese que o período principal de cultivo na Comunidade Autónoma de Galicia será unicamente o comprendido entre maio e setembro.
Por outra banda, segundo os últimos datos publicados da Enquisa gandeira elaborada pola Subdirección Xeral de Estatística do Ministerio de Agricultura, Alimentación e Medio Ambiente, o censo de ovino da Comunidade Autónoma de Galicia respecto ao censo nacional é inferior ao 2 %. Por tanto, de acordo coa posibilidade establecida no artigo 71.3 do Real decreto 1075/2014, do 19 de decembro, na Comunidade Autónoma de Galicia poderán ser beneficiarios da axuda asociada para as explotacións de ovino os titulares de explotacións cun censo de femias elixibles igual ou superior a 10.
VI
O Regulamento (CE) nº 1698/2005 do Consello, do 20 de setembro de 2005, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader), establece no artigo 71.1 como condición para poder beneficiarse da contribución do Feader que o organismo pagador aboe a axuda correspondente con data límite 31 de decembro de 2015.
No que se refire ao Programa de desenvolvemento rural (PDR) de Galicia 2007-2013, no ano 2015 aínda se convocan axudas do citado programa e inclúense nesta orde as seguintes: axudas destinadas a indemnizar os agricultores polas dificultades naturais en zonas de montaña, axudas destinadas a indemnizar os agricultores polas dificultades naturais en zonas distintas ás de montaña e a prima anual de mantemento asociada ás axudas de primeira forestación de terras non agrícolas e ás axudas para o fomento das frondosas caducifolias.
Doutra banda, o PDR de Galicia 2014-2020 foi enviado á Comisión Europea o pasado 22 de xullo de 2014 e está pendente a súa aprobación. Nesta orde xa se convocan axudas deste PDR, en concreto, as axudas de agroambiente e clima e de agricultura ecolóxica.
VII
A Lei 9/2007, do 13 de xuño, de subvencións de Galicia establece no seu artigo 10, relativo aos requisitos para obter a condición de beneficiario, no número 2.e) que non poderán obter a dita condición, salvo que pola natureza da subvención se exceptúe pola súa normativa reguladora, entre outros, os que non estean ao día no cumprimento das obrigas tributarias ou fronte á Seguridade Social ou teñan pendente de pagamento algunha débeda coa Administración pública da Comunidade Autónoma, nos termos que regulamentariamente se determinen.
Por outra banda, de acordo co previsto no artigo 11 do Decreto 11/2009, do 8 de xaneiro polo que se aproba o Regulamento da Lei de subvencións de Galicia, a Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, establece no artigo 51 a posibilidade de que os beneficiarios de axudas que se concedan con carácter compensatorio ou indemnizatorio poidan substituír por unha declaración responsable do solicitante a obrigación de presentar a certificación acreditativa do cumprimento das obrigas tributarias, coa Seguridade Social e de non ter pendente de pagamento débedas coa Administración pública da Comunidade Autónoma.
Os pagamentos directos á agricultura e á gandaría previstos no título II tiveron e teñen o carácter de pagamentos compensatorios. Os pagamentos directos derivan da reforma da PAC do ano 1992, en relación coas organizacións comúns de mercado de produtos agrícolas que, co obxectivo de aproximar os prezos comunitarios aos do mercado mundial e compensar as perdas de ingresos causadas pola redución dos prezos institucionais, estableceu un pagamento compensatorio para os agricultores en cada sector. Así, no caso dos cultivos herbáceos estableceuse mediante o Regulamento (CEE) nº 1765/1992 do Consello, do 30 de xuño, polo que se establece un réxime de apoio aos produtores de determinados cultivos herbáceos, e no da carne de vacún mediante o Regulamento (CEE) nº 2066/1992 do Consello, do 30 de xuño, que modifica o Regulamento (CEE) nº 805/1968 do Consello, do 27 de xuño, polo que establece a organización común de mercados no sector da carne de bovino.
Unha parte importante destas axudas, con base en criterios históricos por percepción de importes compensatorios por estes conceptos en campañas de referencia, integrouse en 2006 no pagamento único por explotación, manténdose unha pequena porcentaxe asociada á actividade produtiva.
Coa nova reforma da PAC os dereitos de pagamento único desaparecen e son substituídos en 2015 polos dereitos de pagamento básico e por outras axudas disociadas da produción. Entre estas últimas cabe destacar o denominado pagamento verde, ao cal se destinará o 30 % do orzamento de pagamentos directos e que está vinculado ao cumprimento por parte dos agricultores de prácticas agrícolas sustentables, beneficiosas para a calidade dos solos, a biodiversidade e o ambiente en xeral. Igual que na reforma anterior, mantense unha pequena porcentaxe de axudas asociadas. Os pagamentos directos seguirán estando suxeitos á condicionalidade.
En definitiva, os pagamentos directos permiten estabilizar a renda dos agricultores e compensalos pola prestación de servizos públicos de valor incalculable: protección do ambiente, benestar dos animais, alimentos seguros e de calidade etc. Estes servizos públicos son aínda máis importantes se se ten en conta que as normas europeas están entre as máis estritas do mundo. Isto encarece a produción de alimentos en Europa con respecto á doutros países que impoñen normas menos rigorosas. Sen os pagamentos directos, os agricultores europeos non poderían competir cos doutros países e á vez atender ás exixencias específicas dos consumidores de Europa.
Doutra banda, as indemnizacións compensatorias e as axudas de agroambiente e clima e de agricultura ecolóxica previstas no título III teñen o carácter de pagamentos compensatorios, ben pola zona en que exercen a actividade os agricultores ben polos custes adicionais e as perdas de ingresos derivados dos compromisos asumidos polo agricultor en relación co sistema de produción agrícola ou gandeiro adoptado para a mellora do ambiente e do ámbito natural.
Por tanto, os pagamentos directos á agricultura e á gandaría, as indemnizacións compensatorias e as axudas de agroambiente e clima e de agricultura ecolóxica reguladas por esta orde deben considerarse incluídas no artigo 51.d) da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, sen que os beneficiarios teñan a obrigación de achegar os xustificantes de estar ao día no cumprimento das obrigas tributarias ou fronte á Seguridade Social ou de non ter pendente de pagamento ningunha débeda coa Administración pública da Comunidade Autónoma, que será substituída pola declaración responsable do solicitante de estar ao día no cumprimento das obrigas tributarias ou fronte á Seguridade Social, así como de non ter pendente de pagamento ningunha outra débeda coa Administración pública da Comunidade Autónoma.
En consecuencia, de conformidade co previsto no artigo 30.1º.3 do Estatuto de autonomía de Galicia, no uso das facultades que me confiren a Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, reguladora da Xunta e da súa Presidencia,
Artigo 1.
Obxecto e ámbito
1. Esta orde ten por obxecto regular e convocar na Comunidade Autónoma de Galicia no ano 2015 os pagamentos directos á agricultura e á gandaría, así como as axudas ao desenvolvemento rural suxeitas ao sistema integrado de xestión e control.
2. Así mesmo, ten por obxecto aplicar na Comunidade Autónoma de Galicia o sistema integrado de xestión e control de determinados réximes de axudas comunitarios, incluída a solicitude única de axudas, de acordo co previsto no Regulamento (UE) nº 1306/2013 do Parlamento e o Consello, do 17 de decembro de 2013, sobre o financiamento, xestión e seguimento da política agrícola común, polo que se derrogan os regulamentos  (CE) nº 352/78, (CE) nº 165/94, (CE) nº 2799/98, (CE) nº 814/2000, (CE) nº 1290/2005 e (CE) nº 485/2008 do Consello.
Artigo 2.
Liñas de axuda
1. As liñas de axuda están integradas polos pagamentos directos á agricultura e á gandaría, en concreto, os seguintes réximes de axuda comunitarios establecidos no Regulamento (UE) nº 1307/2013 do Parlamento Europeo e do Consello, do 17 de decembro de 2013, e no Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e control dos pagamentos directos e dos pagamentos ao desenvolvemento rural:
a) Un pagamento básico aos agricultores («réxime de pagamento básico»).
b) Un pagamento para os agricultores que apliquen prácticas agrícolas beneficiosas para o clima e o ambiente.
c) Un pagamento suplementario para os novos agricultores que comecen a súa actividade agrícola.
d) Un réxime de axuda asociada:
1ª. Axuda asociada aos cultivos proteicos.
2ª. Axuda asociada aos legumes de calidade.
3ª. Axuda asociada para as explotacións que manteñan vacas nutrices.
4ª. Axuda asociada para as explotacións de vacún de ceba.
5ª. Axuda asociada para as explotacións de vacún de leite.
6ª. Axuda asociada para as explotacións de ovino.
7ª. Axuda asociada para as explotacións de cabrún.
8ª. Axudas asociadas para os gandeiros de vacún de leite, vacún de ceba e de ovino e cabrún que mantiveron dereitos especiais en 2014 e non dispoñen de hectáreas admisibles para a activación de dereitos de pagamento básico.
9ª. Tamén poderá solicitarse calquera outra axuda asociada regulada no título IV do Real decreto 1075/2014, do 19 de decembro.
e) Un réxime simplificado para os pequenos agricultores.
Todas as axudas citadas anteriormente son financiadas integramente polo Fondo Europeo Agrícola de Garantía (Feaga).
2. Tamén se inclúen as solicitudes de axuda e pagamento das medidas de desenvolvemento rural suxeitas ao sistema integrado de xestión e control, que na Comunidade Autónoma de Galicia son:
a) Solicitudes de axuda e pagamento das seguintes medidas do Programa de desenvolvemento rural (en diante PDR) de Galicia 2007-2013:
1ª. Axudas destinadas a indemnizar os agricultores polas dificultades naturais en zonas de montaña e axudas destinadas a indemnizar os agricultores polas dificultades naturais en zonas distintas ás de montaña (en diante, indemnización compensatoria).
2ª. Prima anual de mantemento asociada ás axudas de primeira forestación de terras non agrícolas e ás axudas para o fomento das frondosas caducifolias.
b) Solicitudes de axuda e pagamento das seguintes medidas do PDR de Galicia 2014-2020:
1ª. Agroambiente e clima.
2ª. Agricultura ecolóxica.
Nas axudas incluídas nas alíneas 2.a) e 2.b) anteriores, o Fondo Europeo Agrícola de Desenvolvemento Rural (Feader) contribuirá cunha participación do 75 % ao seu cofinanciamento.
Artigo 3.
Definicións
1. Ademais das definicións establecidas na normativa comunitaria e estatal de aplicación e en concreto, no Real decreto 1075/2014, do 19 de decembro, no Real decreto 1076/2014, do 19 de decembro, no Real decreto 1077/2014, do 19 de decembro, e no Real decreto 1078/2014, do 19 de decembro, serán de aplicación á presente orde as seguintes:
a) «Razas bovinas de aptitude eminentemente leiteira»: consideraranse como tales as relacionadas no anexo II. Tamén terá esa condición o conxunto mestizo dunha explotación bovina inscrita no rexistro xeral de explotacións gandeiras (Rega) cunha clasificación zootécnica de «reprodución para a produción de leite».
2. Para os efectos das axudas de desenvolvemento rural reguladas nesta orde tamén serán aplicables as seguintes definicións:
a) «Agricultor a título principal»: o agricultor profesional que obteña, polo menos, o 50 % da súa renda da actividade agraria exercida na súa explotación e cuxo tempo de traballo dedicado a actividades non relacionadas coa explotación sexa inferior á metade do seu tempo de traballo total.
b) «Agricultor profesional»: a persoa física que, sendo titular dunha explotación agraria, obteña polo menos o 50 % da súa renda total de actividades agrarias ou outras actividades complementarias, a condición de que a parte de renda procedente directamente da actividade agraria non sexa inferior ao 25 % da súa renda total e o volume de emprego agrario dedicado a actividades agrarias ou complementarias sexa igual ou superior á metade dunha unidade de traballo.
c) «Carga gandeira»: relación entre o número de unidades de gando maior (UGM) de bovino, ovino, caprino e equino e as hectáreas de superficie con aproveitamento forraxeiro da explotación, incluídas as de aproveitamento comunal a que teña dereito.
d) «Explotacións agrarias prioritarias»: as explotacións agrarias familiares e as asociativas que estean cualificadas como prioritarias, conforme a Lei 19/1995, do 4 de xullo, de modernización de explotacións agrarias.
e) «Módulo base»: a cantidade que haberá que pagar na indemnización compensatoria por hectárea de superficie indemnizable.
f) «Renda de referencia»: indicador relativo aos salarios brutos non agrarios en España. A súa contía establécese anualmente en función dos datos publicados polo Instituto Nacional de Estatística.
g) «Superficie forraxeira»: a superficie agraria da explotación dedicada a pastos ou a cultivos destinados á produción de forraxe para a alimentación animal, incluídas as superficies utilizadas en común e as que estean dedicadas a un cultivo mixto, dispoñible durante todo o ano natural para a cría de bovinos, ovinos, caprinos ou equinos.
h) «Superficie indemnizable»: para os efectos da indemnización compensatoria, a superficie resultante da aplicación dos coeficientes redutores a cada categoría de aproveitamento nas superficies declaradas en municipios de Galicia situados en zona desfavorecida.
i) «Unidade de gando maior (UGM)»: a conversión das diferentes categorías de animais segundo o indicado no anexo II do Regulamento (UE) 808/2014 da Comisión, do 17 de xullo de 2014, é dicir:
1ª. Touros, vacas e outros animais da especie bovina de máis de dous anos e équidos de máis de seis meses 1,0 UGM.
2ª. Animais da especie bovina de seis meses a dous anos 0,6 UGM.
3ª. Animais da especie bovina de menos de seis meses 0,4 UGM.
4ª. Ovinos e cabrúns 0,15 UGM.
5ª. Porcas de cría > 50 kg 0,5 UGM.
6ª. Outros porcos 0,3 UGM.
7ª. Galiñas poñedoras 0,014 UGM.
8ª. Outras aves de curral 0,03 UGM.
Artigo 4.
Consentimentos e autorizacións
1. A tramitación dos procedementos regulados nesta orde require a incorporación de datos en poder das administracións públicas, consellos reguladores, marcas de calidade, organismos de control, entidades asociativas ou entidades de aconsellamento. Por tanto, os modelos de solicitude incluirán autorizacións expresas ao órgano xestor para realizar as comprobacións oportunas que acrediten a veracidade dos datos. En caso de que non se autorice o órgano xestor para realizar esta operación, deberán achegar os documentos comprobantes dos datos, nos termos exixidos polas normas reguladoras do procedemento.
2. As solicitudes das persoas interesadas deberán achegar os documentos ou informacións previstos nesta norma, salvo que estes xa estivesen en poder da Administración xeral e do sector público autonómico de Galicia; neste caso, as persoas interesadas poderán acollerse ao establecido non artigo 35.f) da Lei 30/1992, do 26 de novembro, de réxime xurídico das administracións públicas e do procedemento administrativo común, sempre que se faga constar a data e o órgano ou a dependencia en que foron presentados ou, se é o caso, emitidos, e cando non transcorresen máis de cinco anos desde a finalización do procedemento a que correspondan.
Nos supostos de imposibilidade material de obter o documento, o órgano competente poderá requirir á persoa solicitante ou representante a súa presentación ou, na súa falta, a acreditación por outros medios dos requisitos aos que se refire o documento, con anterioridade á formulación da proposta de resolución.
3. A presentación da solicitude de pagamento da «prima anual de mantemento asociada ás axudas de primeira forestación de terras non agrícolas e ás axudas para o fomento das frondosas caducifolias» pola persoa interesada ou representante comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de facenda da Xunta de Galicia segundo o establecido no artigo 20.3 da Lei 9/2007, do 13 de xuño, de subvencións de Galicia. Non obstante, a persoa solicitante ou representante poderá denegar expresamente o consentimento e neste caso deberá presentar as certificacións nos termos previstos regulamentariamente. Entenderase denegación expresa no caso de que na solicitude única non estea marcada a casa de dar o consentimento para a consulta de datos de estar ao día coa AEAT e coa TXSS.
4. Coa solicitude da «prima anual de mantemento asociada ás axudas de primeira forestación de terras non agrícolas e ás axudas para o fomento das frondosas caducifolias» presentarase declaración responsable de se se perciben ou non outras axudas públicas ou privadas para a mesma finalidade.
5. De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Consellería publicará na súa páxina web oficial a relación das persoas beneficiarias e o importe das axudas concedidas. Incluirá, igualmente, as referidas axudas e as sancións que, como consecuencia delas, puideren impoñerse nos correspondentes rexistros públicos, polo que a presentación da solicitude leva implícita a autorización para o tratamento necesario dos datos das persoas beneficiarias e a referida publicidade.
6. Así mesmo, no marco do indicado no artigo 5 seguinte, coa presentación das solicitudes as persoas interesadas autorizan que os datos recollidos nestas sexan incluídos noutros ficheiros informatizados para o seu tratamento coa finalidade de que sexan empregados pola Xunta de Galicia e/ou polo Fogga no ámbito das súas competencias.
Artigo 5.
Datos de carácter persoal
De conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta disposición cuxo tratamento e publicación autoricen as persoas interesadas mediante a presentación das solicitudes serán incluídos nun ficheiro denominado «Relacións administrativas coa cidadanía e entidades», cuxo obxecto é xestionar o presente procedemento, así como para informar as persoas interesadas sobre o seu desenvolvemento. O órgano responsable deste ficheiro é a Secretaría do Fondo Galego de Garantía Agraria. Os dereitos de acceso, rectificación, cancelación e oposición poderanse exercer ante a Secretaría do Fondo Galego de Garantía Agraria (Fogga), mediante o envío dunha comunicación ao seguinte enderezo: rúa dos Irmandiños, s/n, Salgueiriños, 15781 Santiago de Compostela ou a través dun correo electrónico a dereitosarco.fogga@xunta.es
Artigo 6.
Ámbito
Os pagamentos directos indicados no título II e as axudas de desenvolvemento rural recollidas nas seccións 1ª e 2ª do capítulo III, título III desta orde só se concederán a aqueles solicitantes que cumpran os requisitos de agricultor activo e actividade agraria.
Artigo 7.
Aplicación e verificación
1. A aplicación e verificación da figura de agricultor activo e da actividade agraria sobre as superficies da explotación realizarase segundo o establecido respectivamente nos capítulos I e II, do título II do Real decreto 1075/2014, do 19 de decembro.
2. Para os efectos de verificar o cumprimento dos criterios de agricultor activo, as persoas físicas que non outorguen a autorización para recadar da Axencia Estatal de Administración Tributaria a información fiscal necesaria deberán declarar na súa solicitude única o total de ingresos agrarios percibidos no período impositivo dispoñible máis recente e achegar a documentación xustificativa (declaración do IRPF e, se for o caso, certificación dos rendementos do traballo) correspondente.
Cando o solicitante sexa unha persoa xurídica ou un grupo de persoas físicas ou xurídicas, sempre deberá declarar na súa solicitude única o total de ingresos agrarios percibidos no período impositivo máis recente. O órgano xestor, despois de verificar os datos declarados, solicitará, se o considera necesario, a documentación xustificativa dos ingresos declarados.
Unha vez realizadas estas comprobacións, se o solicitante non conta con ingresos agrarios distintos dos pagamentos directos do 20 % ou máis dos seus ingresos agrarios totais, poderá ser considerado agricultor activo, pero será considerado como unha situación de risco para os efectos de control conforme o indicado no artigo 12.3 do Real decreto 1075/2014, do 19 de decembro. Non obstante, no caso de quen se incorpore por primeira vez á actividade agraria, este requisito deberá ser acreditado o máis tardar no segundo período impositivo seguinte ao da solicitude. O requisito poderá ser acreditado con posterioridade en circunstancias debidamente xustificadas motivadas polo período de entrada en produción de determinados cultivos.
Por último, no que se refire ás actividades excluidas reguladas polo artigo 10 do Real decreto 1075/2014, do 19 de decembro, e en concreto ao establecido na súa alínea 2.c), a actividade agraria debe figurar, na data da presentación da solicitude única, nos estatutos como parte principal do obxecto social.
3. En canto á actividade agraria, naqueles recintos en que se declare unha actividade de mantemento de entre as recollidas no anexo IV do Real decreto 1075/2014, do 19 de decembro, a dita actividade realizarase anualmente e debe conservar, se for o caso, á disposición do Fogga toda a documentación xustificativa dos gastos e pagamentos producidos na realización das mesmas.
Artigo 8.
Ámbito de aplicación do sistema integrado de xestión e control
O SIXC aplicarase aos réximes de axuda enumerados no anexo I do Regulamento (UE) nº 1307/2013 do Parlamento Europeo e do Consello, do 17 de decembro de 2013, e á axuda concedida de acordo co artigo 21.1.a) e 21.1.b), os artigos 28 a 31, 33, 34 e 40 do Regulamento (UE) nº 1305/2013 do Parlamento Europeo e do Consello, do 17 de decembro de 2013, e, cando cumpra, o artigo 35.1.b) e 35.1.c), do Regulamento (UE) nº 1303/2013 do Parlamento Europeo e do Consello, do 17 de decembro de 2013.
Con todo, non se aplicarán ás medidas establecidas no artigo 28, número 9, do Regulamento (UE) nº 1305/2013 do Parlamento Europeo e do Consello, do 17 de decembro de 2013, nin ás medidas previstas no artigo 21.1.a) e 21.1.b), do devandito regulamento no que respecta aos custos de implantación.
O sistema integrado tamén se aplicará, na medida necesaria, ao control da condicionalidade.
Artigo 9.
Solicitude única (procedemento MR250A)
1. As persoas que desexen obter algún dos pagamentos directos ou das axudas de desenvolvemento rural citadas no artigo 2 deberán presentar unha solicitude única.
2. Para os efectos dos controis da condicionalidade, tamén deberán presentar unha solicitude única os beneficiarios que recibisen o primeiro pagamento á colleita en verde en 2014 ou da prima á arrinca ou á reestruturación e reconversión da viña nos anos 2012, 2013 ou 2014. Estes beneficiarios presentarán unha solicitude única en que declaren todas as parcelas da súa explotación, aínda que non soliciten ningún dos pagamentos directos ou axudas de desenvolvemento rural indicados no artigo 2 desta orde.
Artigo 10.
Lugar e prazo de presentación da solicitude única
1. A solicitude única presentarase na Comunidade Autónoma de Galicia dirixida á persoa titular da dirección do Fogga, cando a explotación estea situada completamente neste territorio ou se, estando situada en máis dunha comunidade autónoma, se atopa na Comunidade Autónoma de Galicia a maior parte da superficie agraria ou o maior número de animais, no caso de non dispoñer de superficie.
2. A presentación da solicitude única realizarase unicamente por medios electrónicos a través do formulario electrónico normalizado accesible desde a sede electrónica da Xunta de Galicia (https://sede.xunta.es) de conformidade co establecido nos artigos 27.6 da Lei 11/2007, do 22 de xuño, de acceso electrónico dos cidadáns aos servizos públicos, e 24.2 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes. Os solicitantes poderán optar por:
a) Realizar persoalmente a súa solicitude, para o que precisan dispoñer dun certificado dixital con vixencia.
b) Realizar a solicitude a través das entidades colaboradoras asinantes dun convenio para tal efecto co Fogga.
3. O prazo de presentación da solicitude única, para o ano 2015, iniciarase o 1 de marzo e finalizará o día 15 de maio, ambos inclusive.
4. Non obstante o disposto no parágrafo anterior, admitiranse solicitudes de axudas ata os 25 días naturais seguintes á data de finalización do prazo establecido; nese caso e fóra dos casos de forza maior e circunstancias excepcionais, os importes reduciranse un 1 % por cada día hábil en que se exceda a dita data. A redución mencionada neste parágrafo tamén será aplicable respecto da presentación de contratos ou declaracións e outros documentos ou xustificantes que sexan elementos constitutivos da admisibilidade da axuda de que se trate, segundo o previsto na normativa comunitaria. No ano en que se asignen dereitos de pagamento básico esa redución será dun 3 % por cada día hábil en que se exceda a dita data para ese réxime de axudas. Se o atraso é superior a 25 días naturais, a solicitude considerarase inadmisible.
Artigo 11.
Contido da solicitude única
1. O contido da solicitude única será o que se indica no artigo 92 do Real decreto 1075/2014, do 19 de decembro. Ademais, a solicitude irá acompañada da documentación adicional que se indica no punto V do anexo VII do Real decreto 1075/2014, do 19 de decembro, agás cando o órgano competente en función da axuda xa teña acceso a ela, e da documentación que para esta solicitude se indica nas partes A e B do anexo I desta orde.
2. Esta documentación complementaria presentarase electronicamente empregando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo lo que se regula o desenvolvemento da Administración electrónica na Xunta de Galicia e nas entidades dela dependentes.
3. Na solicitude única declararanse todas as parcelas agrícolas que conforman a superficie agraria da explotación e que estean á disposición do seu titular. En cada parcela agrícola declárase o cultivo ou aproveitamento que cumpra o indicado no artigo 35 para o período principal de cultivo. No caso de declarar que o recinto é obxecto dun labor de mantemento anual, indicarase un dos recollidos na lista establecida no anexo IV do Real decreto 1075/2014, do 19 de decembro.
Nas medidas de axuda por superficie dos programas de desenvolvemento rural tamén se deberá incluír a superficie non agrícola pola que se solicita axuda.
4. As parcelas agrícolas da explotación identificaranse mediante as referencias alfanuméricas do Sixpac en vigor ao inicio de campaña, salvo no caso dos pastos permanentes utilizados en común, cuxa declaración se fará segundo o indicado no artigo seguinte. Con todo, de forma excepcional e para o ano natural 2015, nas áreas indicadas no anexo III, por razóns da existencia de modificacións territoriais aínda non reflectidas no Sixpac, utilizaranse as referencias oficiais identificativas de concentración parcelaria indicadas no dito anexo.
Artigo 12.
Declaración de pastos permanentes utilizados en común
As superficies de pastos permanentes utilizados en común por varios agricultores declararanse con base nunhas referencias identificativas das parcelas agrícolas distintas das establecidas no Sixpac, que o Fogga poñerá en coñecemento das entidades xestoras dos pastos antes de que finalice o período de presentación da solicitude única, para efectos de que poidan ser utilizadas polos agricultores na declaración de superficies. O agricultor declarará a superficie neta que lle foi asignada pola entidade xestora do pasto, é dicir, a superficie admisible unha vez aplicado o coeficiente de admisibilidade dos pastos que corresponda.
Artigo 13.
Modificación da solicitude única (procedemento MR240D)
1. Unha vez finalizado o prazo para a presentación da solicitude única, os solicitantes poderán presentar solicitudes de modificación ata o 31 de maio.
2. Mediante estas solicitudes de modificación poderanse engadir parcelas individuais ou dereitos de pagamento individuais sempre que se cumpran os requisitos fixados no réxime de axuda de que se trate. Ademais, poderase modificar a utilización ou o réxime de axuda solicitado das parcelas agrícolas xa declaradas na solicitude única, sempre que este xa se solicitase con outras parcelas agrícolas na solicitude única. Cando estas modificacións repercutan nalgún xustificante ou contrato que debe presentarse, tamén estará permitido modificalo.
3. As solicitudes de modificación deberán presentarse preferiblemente por vía electrónica a través do formulario electrónico normalizado accesible desde a sede electrónica da Xunta de Galicia (https://sede.xunta.es) de conformidade co establecido nos artigos 27.6 da Lei 11/2007, do 22 de xuño, do acceso electrónico dos cidadáns aos servizos públicos, e 24.2 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
Alternativamente, tamén se poderán presentar as solicitudes en soporte papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, empregando o formulario normalizado accesible desde a sede electrónica da Xunta de Galicia.
4. A documentación complementaria ou xustificantes necesarios poderán presentarse electronicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
A documentación complementaria tamén poderá presentarse en formato papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
As copias dos documentos gozarán da mesma validez e eficacia que os seus orixinais sempre que exista constancia de que sexan auténticas.
Artigo 14.
Entidades colaboradoras
Logo de solicitude, poderán acceder á condición de entidade colaboradora recoñecida polo Fondo Galego de Garantía Agraria na captura das axudas da PAC que conforman a solicitude única a partir de 2015, así como doutras solicitudes relacionadas con ela que tamén se regulan nesta orde (alegacións e solicitudes de modificación do Sixpac, solicitudes de dereitos de pagamento básico da reserva nacional etc.):
1. As entidades de crédito (bancos ou caixas de aforro) que teñan sucursais abertas ao público na Comunidade Autónoma de Galicia,
2. As organizacións profesionais agrarias con implantación na Comunidade Autónoma e
3. As entidades de aconsellamento inscritas no Rexistro de Entidades con Servizos de Aconsellamento ou Xestión de Galicia (Resaxega).
Artigo 15.
Requisitos das entidades colaboradoras
1. As entidades solicitantes deberán reunir os seguintes requisitos:
a) Dispor de persoal cualificado para prestar o asesoramento no ámbito da solicitude única de axudas da PAC.
b) Dispor de medios para o tratamento informático das solicitudes a través do programa de captura facilitado polo Fondo Galego de Garantía Agraria.
c) Dispor de certificado dixital de usuario da entidade con sinatura electrónica avanzada para a realización do rexistro electrónico das solicitudes presentadas a través da dita entidade.
d) Cumprir o disposto no artigo 10.2 e 10.3 da Lei 9/2007, do 13 de xuño, de subvencións de Galicia.
2. Os citados requisitos acreditaranse mediante declaración responsable.
Artigo 16.
Solicitude e prazo de presentación (procedemento MR239O)
1. As entidades interesadas deberán dirixir a súa solicitude á persoa titular da Dirección do Fondo Galego de Garantía Agraria, segundo o modelo do anexo XIV.
2. Esta solicitude deberá presentarse preferiblemente por vía electrónica a través do formulario electrónico normalizado dispoñible na sede electrónica da Xunta de Galicia (https://sede.xunta.es) de conformidade co establecido nos artigos 27.6 da Lei 11/2007, do 22 de xuño, do acceso electrónico dos cidadáns aos servizos públicos, e 24.2 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
Alternativamente, tamén se poderá presentar a solicitude en soporte papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, empregando o formulario normalizado dispoñible na sede electrónica da Xunta de Galicia.
3. O prazo para a presentación das solicitudes será desde o día da publicación da presente orde ata o día 31 de marzo, inclusive.
Artigo 17.
Convenio de entidade colaboradora
1. Á vista da solicitude presentada e logo de comprobar o cumprimento dos requisitos previstos no artigo 15, a persoa titular da Dirección do Fondo Galego de Garantía Agraria e o representante da entidade colaboradora formalizarán o convenio de entidade colaboradora.
2. O Convenio de entidade colaboradora terá o contido previsto no artigo 13 da Lei 9/2007, do 13 e xuño, de subvencións de Galicia, e terá efectos para a campaña de solicitudes correspondente ao ano da sinatura e será renovable expresamente mediante addenda para cada campaña.
Artigo 18.
Habilitación para a presentación das solicitudes en representación de terceiros
1. A formalización do convenio suporá a habilitación para a presentación na Comunidade Autónoma de Galicia da solicitude única de axudas da PAC e doutras solicitudes relacionadas con ela que tamén se regulan nesta orde, en representación de terceiros por medios telemáticos.
2. As entidades colaboradoras deberán ter a representación necesaria nos termos establecidos no artigo 32 da Lei 30/1992, do 26 de novembro, de réxime xurídico das administracións públicas e do procedemento administrativo común.
3. O Fondo Galego de Garantía Agraria poderá requirir en calquera momento ás entidades habilitadas a acreditación da representación que teñan. A falta de representación suficiente das persoas en cuxo nome se tivese presentado a documentación dará lugar á exixencia das responsabilidades pertinentes.
4. A habilitación só confire á entidade autorizada a representación para intervir na presentación da solicitude da campaña en curso a través da aplicación informática do Fondo Galego de Garantía Agraria.
Artigo 19.
Alegacións e solicitudes de modificación do Sixpac (procedemento MR239K)
1. As persoas interesadas deberán comprobar que a información contida no Sixpac referida aos recintos que compoñen as súas parcelas agrícolas é correcta; en concreto, deberán comprobar que a delimitación gráfica e o uso asignado aos seus recintos é correcto. Así mesmo, deberan asegurarse de que os seus recintos non conteñen elementos non elixibles, en particular, camiños e edificacións.
2. No caso de que a información recollida no Sixpac non coincida coa realidade da súa explotación, as persoas interesadas deberán presentar as alegacións ou solicitudes de modificación que correspondan sobre o uso, a delimitación ou outra información do recinto existente no Sixpac.
3. No que se refire ás alegacións e solicitudes de modificación relativas ao coeficiente de admisibilidade dos pastos (CAP) en Galicia, os interesados distinguirán o factor do CAP que propoñan modificar: solo, pendente ou vexetación. No que se refire ao factor de vexetación, os interesados poderán diferenciar sectores dun mesmo recinto nos cales estimen un grao de admisibilidade substancialmente diferente, pero só se admitirán as solicitudes para incrementar ese factor cando o incremento proposto sexa superior ou igual ao 20 % e, ademais, o novo valor proposto na alegación neses casos só poderá ser algún dos seguintes: 100 %, 70 % ou 40 %.
Artigo 20.
Lugar e prazo de presentación de alegacións e solicitudes de modificación do Sixpac
1. As alegacións e solicitudes de modificación ao Sixpac dos recintos situados na Comunidade Autónoma de Galicia presentaranse dirixidas á persoa titular da Dirección do Fogga.
2. O prazo de presentación será ata o 31 de maio de 2015 para que as resolucións teñan efecto sobre as superficies validadas das solicitudes de axuda tramitadas coa solicitude única no ano 2015.
3. A presentación destas alegacións e solicitudes de modificación realizarase polas mesmas vías establecidas no artigo 13.3 para a modificación da solicitude única.
4. Estas solicitudes irán acompañadas da documentación que para cada caso se indica na parte C do anexo I.
5. A documentación complementaria ou xustificantes necesarios poderán presentarse electronicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
A documentación complementaria tamén poderá presentarse en formato papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
As copias dos documentos gozarán da mesma validez e eficacia que os seus orixinais sempre que exista constancia de que sexan auténticas.
Artigo 21.
Resolución de alegacións e solicitudes de modificación
1. A resolución das alegacións e solicitudes de modificación ao Sixpac corresponde á persoa titular da Dirección do Fogga, que ditará a resolución correspondente que será notificada aos interesados.
2. O prazo para resolver as alegacións ou solicitudes de modificación é de seis meses desde a súa presentación. Transcorrido o devandito prazo sen que se dite resolución expresa, poderán entenderse desestimadas.
3. Contra a resolución da persoa titular da Dirección do Fogga caberá a interposición do recurso de alzada ante a persoa titular da Presidencia do citado organismo no prazo dun mes, contado desde a notificación da resolución que se impugna.
Artigo 22.
Obxecto e ámbito de aplicación
Este capítulo ten por obxecto definir na Comunidade Autónoma de Galicia as boas condicións agrarias e ambientais da terra e os requisitos legais de xestión que se deberán cumprir no ano 2015 de acordo coa condicionalidade, de conformidade co Real decreto 1078/2014, do 19 de decembro, polo que se establecen as normas da condicionalidade que deben cumprir os beneficiarios que reciben pagamentos directos, determinadas primas anuais de desenvolvemento rural ou pagamentos en virtude de determinados programas de apoio ao sector vitivinícola.
Artigo 23.
Obrigación de cumprir os requisitos da condicionalidade
1. Os beneficiarios dos pagamentos e axudas indicados no artigo 2, salvo os que unicamente reciban a prima anual de mantemento asociada ás axudas de primeira forestación de terras non agrícolas ou ás axudas para o fomento das frondosas caducifolias, así como os beneficiarios que recibisen o primeiro pagamento da prima á arrinca ou á reestruturación e reconversión da viña nos anos 2012, 2013 ou 2014, ou ben á colleita en verde en 2014, deberán observar os requisitos legais de xestión a que se refire o anexo VII desta orde, así como as boas condicións agrarias e medio ambientais da terra indicadas no anexo VIII.
2. Consonte o disposto no artigo 92 do Regulamento (UE) nº 1306/2013 do Parlamento Europeo e do Consello, do 17 de decembro de 2013, os agricultores que participan no réxime a favor dos pequenos agricultores, quedarán exentos da condicionalidade e, en particular, do seu sistema de control e, se for caso, da aplicación de penalizacións.
Artigo 24.
Pastos permanentes
1. Tal e como se establece no artigo 4 do Real decreto 1078/2014, do 19 de decembro, no ano 2015 as normas de condicionalidade tamén incluirán o mantemento de pastos permanentes co obxecto de previr que a superficie total de pastos permanentes sufra unha redución significativa.
2. As obrigas relacionadas co mantemento dos pastos permanentes aplicaranse, de ser o caso, unicamente no ano 2015.
Artigo 25.
Resolución de solicitudes de pagamentos directos á agricultura e gandaría
1. Unha vez realizados os controis administrativos e sobre o terreo e comunicados polo Ministerio de Agricultura, Alimentación e Medio Ambiente os coeficientes previstos, se é o caso, a Subdirección Xeral de Xestión da PAC, na súa condición de órgano instrutor do procedemento, establecerá, para cada unha das solicitudes presentadas no seu ámbito, as superficies, o número de animais con dereito a recibir as axudas e os importes que lles corresponden.
2. A persoa titular da Dirección do Fogga será a competente para resolver estas solicitudes.
3. A dita resolución non pon fin á via administrativa e de conformidade co disposto no artigo 114 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, poderá ser impugnada en alzada ante a persoa titular da Presidencia do Fondo Galego de Garantía Agraria.
Artigo 26.
Resolución das solicitudes de indemnización compensatoria, de agroambiente e clima e de agricultura ecolóxica
1. O procedemento de concesión destas axudas tramitarase en réxime de concorrencia competitiva de acordo cos criterios de priorización establecidos nesta orde para cada unha delas.
2. Establecida a priorización das solicitudes, os servizos territoriais do Fogga elevarán a correspondente proposta, a través do subdirector xeral de Xestión da PAC, á directora do organismo, que é a autoridade competente para resolver.
Artigo 27.
Prazo para resolver
O prazo máximo para ditar as resolucións previstas no artigo anterior será de nove meses contados a partir do día seguinte ao da publicación desta orde no DOG. Transcorrido o devandito prazo sen que se ditase e notificase a correspondente resolución, o interesado poderá entender desestimada a súa solicitude por silencio administrativo.
Artigo 28.
Notificación das resolucións de axuda
1. Todas as resolucións serán notificadas de acordo co establecido na Lei 30/1992. De conformidade co establecido no artigo 59.6.b) da indicada lei, a notificación poderá realizarse mediante a publicación no
Diario Oficial de Galicia
, no taboleiro de anuncios e na páxina web da Consellería do Medio Rural e do Mar. Nesta notificación especificarase a convocatoria, o beneficiario, a cantidade concedida e a finalidade da subvención outorgada, así como, se for o caso, as causas da desestimación, e expresará, ademais, os recursos que procedan contra a resolución, o órgano administrativo e xudicial ante o cal deben presentarse e o prazo para interpoñelos.
2. Ademais, nas resolucións das solicitudes de indemnización compensatoria, de agroambiente e clima e de agricultura ecolóxica, informarase os beneficiarios de que a medida correspondente se subvenciona en virtude dun programa cofinanciado polo Feader e da medida e da prioridade do PDR de que se trate.
Artigo 29.
Pagamento aos beneficiarios
1. No que se refire aos períodos de pagamento e anticipos, e ao número de prazos en que se poderán facer os pagamentos, observarase o indicado no artigo 75.1 do Regulamento (UE) nº 1306/2013 do Parlamento e o Consello, do 17 de decembro de 2013, e no artigo 105 do Real decreto 1075/2014, do 19 de decembro de 2014.
2. Os pagamentos indicados no número 1 só poderán efectuarse unha vez finalizados os controis administrativos e sobre o terreo necesarios para verificar que se cumpren as condicións de admisibilidade. Non obstante, os anticipos por axudas concedidas no marco do desenvolvemento rural poderán aboarse unha vez realizados os controis administrativos.
Artigo 30.
Cesión da explotación
1. De acordo co establecido no artigo 8 do Regulamento de execución (UE) nº 809/2014 da Comisión, do 17 de xullo de 2014, polo que se establecen disposicións de aplicación do Regulamento (UE) nº 1306/2007 do Parlamento Europeo e do Consello, no que se refire ao sistema integrado de xestión e control, as medidas de desenvolvemento rural e a condicionalidade, cando despois de presentarse unha solicitude de axuda ou de pagamento e antes de que se cumprisen todas as condicións para a súa concesión, unha explotación sexa cedida por un beneficiario a outro na súa totalidade, non se concederá axuda ningunha ao cedente en relación coa explotación cedida.
2. As axudas solicitadas polo cedente concederanse ao cesionario sempre que:
a) O cesionario informe o Fogga antes do 31 de outubro de 2015 e solicite o pagamento da axuda.
b) O cesionario presente, no mesmo prazo, o documento de cambio de titularidade da explotación.
c) Se cumpran todas as condicións para a concesión da axuda respecto da explotación cedida.
3. Unha vez que o cesionario informase o Fogga e solicitase o pagamento das axudas:
a) Todos os dereitos e obrigas do cedente que deriven da relación xurídica xerada pola solicitude de axuda ou a solicitude de pagamento entre o cedente e a autoridade competente transferiranse ao cesionario;
b) Todas as actuacións necesarias para a concesión da axuda e todas as declaracións realizadas polo cedente antes da cesión asignaranse ao cesionario para os efectos da aplicación da normativa pertinente da Unión Europea;
c) A explotación cedida considerarase, cando proceda, unha explotación independente en relación co ano de solicitude considerado.
4. Sen prexuízo do cumprimento da obriga de informar na forma e prazo indicada no punto 2 deste mesmo artigo, para as indemnizacións compensatorias a concesión da axuda ao cesionario estará supeditada á comprobación do cumprimento por este dos requisitos unha vez que achegue a documentación pertinente.
5. En ningún caso serán de aplicación as disposicións sinaladas neste artigo cando a transferencia só afecte a unha parte da explotación.
Artigo 31.
Obxecto
O obxecto deste título é regular os aspectos específicos para a aplicación na Comunidade Autónoma de Galicia dos pagamentos directos á agricultura e á gandaría indicados no artigo 2.1 desta orde.
Artigo 32.
Solicitude de dereitos de pagamento básico da reserva nacional (procedemento MR241C)
1. As solicitudes de dereitos de pagamento básico da reserva nacional na Comunidade Autónoma de Galicia presentaranse ante a persoa titular da dirección do Fogga.
2. O prazo de presentación será o mesmo que o da solicitude única, é dicir, desde o 1 de marzo ao 15 de maio de 2015, ambos inclusive.
3. A presentación destas solicitudes realizarase polas mesmas vías establecidas no artigo 10 para a solicitude única.
4. Estas solicitudes irán acompañadas da documentación que se indica no anexo I.
5. A documentación complementaria presentarase electronicamente empregando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
Artigo 33.
Alegacións e comunicacións previas á asignación de dereitos de pagamento básico (procedemento MR256A)
1. As alegacións e comunicacións previas á asignación de dereitos de pagamento básico segundo o establecido nos artigos 18 e 19 do Real decreto 1076/2014, do 19 de decembro, deberán presentarse ante a autoridade competente en que se presente a solicitude única do ano 2015, polo que na Comunidade Autónoma de Galicia se presentarán dirixidas á persoa titular da Dirección do Fogga.
2. O prazo de presentación será o mesmo que o da solicitude única, é dicir, desde o 1 de marzo ao 15 de maio de 2015, ambos inclusive.
3. A presentación destas alegacións e comunicacións realizarase polas mesmas vías establecidas no artigo 13.3 para a modificación da solicitude única.
4. Estas alegacións e comunicacións irán acompañadas da documentación correspondente que se indica no anexo I.
5. A documentación complementaria poderá presentarse electronicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
A documentación complementaria tamén poderá presentarse en formato papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
As copias dos documentos gozarán da mesma validez e eficacia que os seus orixinais sempre que exista constancia de que sexan auténticas.
Artigo 34.
Cesións de dereitos de pagamento básico (procedemento MR241D)
1. A comunicación das cesións dos dereitos de pagamento básico realizarase de acordo co establecido no artigo 30 do Real decreto 1076/2014, do 19 de decembro.
2. O cedente comunicará á persoa titular da Dirección do Fogga a cesión dos dereitos de pagamento básico sempre e cando a súa última solicitude única a tivese presentado na Comunidade Autónoma de Galicia.
3. Na Comunidade Autónoma de Galicia as comunicacións destas cesións de dereitos presentaranse polas mesmas vías establecidas no artigo 13.3 para a modificación da solicitude única.
4. Xunto coas comunicacións presentaranse os documentos necesarios en función do tipo de cesión elixida tal e como se indica no anexo I.
5. A documentación complementaria poderá presentarse electronicamente utilizando calquera procedemento de copia dixitalizada do documento orixinal. Neste caso, as copias dixitalizadas presentadas garantirán a fidelidade co orixinal baixo a responsabilidade da persoa solicitante ou representante. A Administración poderá requirir a exhibición do documento orixinal para o cotexo da copia electrónica presentada segundo o disposto nos artigos 35.2 da Lei 11/2007, do 22 de xuño, de acceso electrónico dos cidadáns aos servizos públicos, e 22.3 do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes.
A documentación complementaria tamén poderá presentarse en formato papel en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
As copias dos documentos gozarán da mesma validez e eficacia que os seus orixinais sempre que exista constancia de que sexan auténticas.
Artigo 35.
Período principal de cultivo
1. De acordo co artigo 20.5 do Real decreto 1075/2014, do 19 de decembro, para o cálculo das porcentaxes establecidas no seu artigo 20.1, para os efectos da diversificación de cultivos no pagamento para prácticas agrícolas beneficiosas para o clima e o ambiente, teranse en conta todos aqueles cultivos declarados en cada recinto que se encontren nel ao longo do período principal do cultivo.
2. Ao amparo das posibilidades establecidas no artigo 20.5 do Real decreto 1075/2014, do 19 de decembro, tendo en conta as características agronómicas e as condicións agroclimáticas de Galicia, para asegurar o cumprimento dos obxectivos do requisito de diversificación establécese que o período principal de cultivo na Comunidade Autónoma de Galicia será unicamente o comprendido entre maio e setembro. O cultivo deberá permanecer no recinto polo menos durante dous meses consecutivos dese período. En calquera caso, a mesma superficie de cada recinto contabilizarase unha soa vez por ano de solicitude para os efectos do cálculo das porcentaxes dos distintos cultivos.
Artigo 36.
Axuda asociada para as explotacións de ovino
De acordo coa posibilidade establecida no artigo 71.3 do Real decreto 1075/2014, do 19 de decembro, na Comunidade Autónoma de Galicia establécese que poderán ser beneficiarios desta axuda os titulares de explotacións cun censo de femias elixibles igual ou superior a 10.
Artigo 37.
Obxecto e ámbito
1. Neste título regúlanse as solicitudes de pagamento das medidas de desenvolvemento rural no ámbito do sistema integrado de xestión e control que se convocan na Comunidade Autónoma de Galicia para o ano 2015.
2. Estas solicitudes de pagamento comprenden medidas do PDR de Galicia 2007-2013 e do PDR de Galicia 2014-2020.
Sección 1ª. Indemnización compensatoria
Artigo 38.
Ámbito de aplicación
Poderá concederse unha indemnización compensatoria anual aos agricultores que reúnan os requisitos que se establecen no seguinte artigo polas superficies das explotacións que radiquen nos municipios da Comunidade Autónoma de Galicia incluídos na lista comunitaria de zonas agrícolas desfavorecidas, cualificadas como zonas de montaña ou distintas das de montaña, conforme os artigos 18 e 19, respectivamente, do Regulamento (CE) nº 1257/1999 do Consello, do 17 de maio, e que se indican no anexo V desta orde.
Artigo 39.
Beneficiarios
Poderán ser beneficiarios das axudas indicadas na presente sección as persoas físicas que o soliciten e que reúnan as seguintes condicións:
1. Ser agricultor a título principal, a título individual ou como socio dunha entidade asociativa. Cada socio poderá percibir a indemnización correspondente á súa cota de participación que, se é o caso, deberá acumularse á da súa explotación individual para efectos de cálculo dunha indemnización compensatoria única. No caso de ser membro dunha entidade asociativa, esta deberá realizar, previamente á solicitude dos socios, a solicitude única de axudas en que se inclúa unha relación dos socios da entidade coa súa cota de participación nela.
2. Comprometerse formalmente a manter a actividade agraria en zonas desfavorecidas durante polo menos cinco anos a partir do primeiro pagamento da axuda, salvo xubilación ou causa de forza maior.
3. Comprometerse formalmente a exercer a agricultura sustentable empregando métodos de prácticas agrícolas que permitan manter boas condicións agrarias e ambientais da terra, de acordo co establecido no anexo VIII, adecuadas ás características agrarias da localidade e compatibles co ambiente e o mantemento do campo e da paisaxe.
Artigo 40.
Requisitos das explotacións
As explotacións obxecto da axuda deberán cumprir as seguintes condicións:
1. Ter a súa superficie declarada, en parte ou totalmente, sobre as zonas desfavorecidas indicadas no anexo V desta orde.
2. De tratarse de explotacións gandeiras de vacún, ovino-cabrún ou equino, a carga gandeira máxima será de 2,00 UGM/ha de superficie forraxeira e a mínima de 0,40 UGM/ha en zonas desfavorecidas de montaña e 0,70 UGM/ha en zonas desfavorecidas distintas ás anteriores, en calquera día do ano. Para o resto de explotacións gandeiras e para as estritamente agrícolas non se determina nin se establece límite de carga gandeira.
3. Ter unha superficie agrícola superior a 2 ha en zonas desfavorecidas.
4. Cumprir os requisitos da condicionalidade que aparecen recollidos nos anexos VII e VIII desta orde.
Artigo 41.
Carga gandeira
O cálculo de carga gandeira indicada no artigo anterior realizarase tendo en conta:
1. Para a determinación das UGM, en cada día do período comprendido entre o 1 de outubro de 2014 e o 30 de setembro de 2015, os censos de machos e femias de bovino de seis ou máis meses de idade, máis o número de machos e femias de ovino e cabrún, excepto os años e cabritos, e os équidos presentes na explotación, que se converterán en UGM de acordo coas equivalencias establecidas no artigo 3.2.i).
2. Para a determinación da superficie forraxeira teranse en conta as superficies indicadas no artigo 3.2.g).
As explotacións para as cales se solicite indemnización compensatoria quedarán inscritas no Rexistro de Explotacións Agrarias, da Consellería do Medio Rural e do Mar, como perceptoras deste tipo de axuda.
Artigo 42.
Importe da axuda
1. A modulación da axuda establécese no marco do previsto no artigo 93 do Regulamento (CE) nº 1698/2005 do Consello, do 20 de setembro, e en función do artigo 37 do mesmo e do PDR de Galicia 2007-2013.
2. A contía mínima de indemnización compensatoria que pode recibir un titular é de 300 euros e a máxima de 2.500 euros por explotación.
3. Establécense dous módulos base como límite das axudas:
a) En zonas desfavorecidas de montaña (artigo 36.a, inciso i) do Regulamento (CE) nº 1698/2005 do Consello, do 20 de setembro): 94 euros/ha de superficie indemnizable.
b) En zonas desfavorecidas distintas das de montaña (artigo 36.a, inciso ii) do Regulamento (CE) nº 1698/2005 do Consello, do 20 de setembro): 57 euros/ha de superficie indemnizable.
4. De acordo co establecido no Regulamento (CE) nº 1698/2005 do Consello, do 20 de setembro de 2005, o pagamento non será superior a 250 euros/ha de SAU nas zonas desfavorecidas de montaña nin superior a 150 euros/ha de SAU nas zonas desfavorecidas distintas das de montaña. Ademais, o pagamento mínimo non será inferior a 25 euros/ha de SAU. A superficie indemnizable máxima será de 100 ha.
5. Ao módulo base aplicaránselle coeficientes correctores en función da superficie indemnizable da explotación, da base impoñible xeral declarada polo titular da explotación na declaración da renda exixible de acordo co punto 5.a da parte B do anexo I desta orde relacionada coa renda de referencia determinada para o ano 2015 e das condicións socioeconómicas do concello en que está situada a explotación, segundo se establece no anexo VI.
Artigo 43.
Incompatibilidades
A indemnización compensatoria será incompatible coa percepción polo beneficiario dunha pensión de xubilación, de subsidio de desemprego ou calquera outra prestación pública análoga.
Artigo 44.
Criterios de priorización
Os criterios de prioridade que se aplicarán son os seguintes:
1. Idade do solicitante. Intervalo de asignación: de 0,00 a 35,25 puntos. Asignarase ao expediente 0,75 puntos por cada ano de diferenza entre 65 e a idade que lle corresponda cumprir ao solicitante no ano de campaña.
2. Solicitantes mulleres. Asignación de 5 puntos se o solicitante é muller.
3. Solicitantes cuxas explotacións estean total ou parcialmente localizadas en zonas pertencentes á Rede Natura 2000, segundo o seguinte baremo:
a) Se a superficie en Rede Natura é igual ou maior do 50 % da superficie total da explotación: 6 puntos
b) Se a superficie en Rede Natura é menor do 50 % da superficie total da explotación: 3 puntos.
4. Solicitantes que sexan titulares exclusivos ou cotitulares dunha explotación prioritaria: 8 puntos.
De acordo coa puntuación obtida ordenaranse as solicitudes de maior a menor puntuación ata completar, cos importes das solicitudes de máis puntos, o orzamento dispoñible.
No caso de igualdade de puntos terá preferencia o solicitante de menor idade.
Sección 2ª. Prima anual de mantemento asociada ás axudas de primeira
forestación de terras non agrícolas e ás axudas para o fomento
das frondosas caducifolias
Artigo 45.
Ámbito de aplicación
Os beneficiarios que se indican no artigo seguinte poderán solicitar o pagamento dunha prima destinada ao coidado, mantemento e demais traballos posteriores á plantación que son necesarios para o logro da plantación realizada en terras agrícolas abandonadas.
Artigo 46.
Beneficiarios
No ano 2015 poderán solicitar o pagamento da prima de mantemento aqueles beneficiarios que a teñen concedida sobre a base das seguintes ordes reguladoras e coas condicións indicadas:
1. Orde do 9 de maio de 2007 pola que se establecen as bases e se convocan para o ano 2007 as axudas para o fomento das frondosas caducifolias (DOG nº 93, do 15 de maio). Unicamente para os expedientes en que se efectuou o aboamento da certificación final dos traballos da reforestación a partir do 1 de xaneiro de 2010 e que lles corresponda no ano 2015.
2. Orde do 11 de xuño de 2007 pola que se establecen as bases e se convocan para o ano 2007 as axudas para o fomento da primeira forestación de terras non agrícolas (DOG nº 116, do 18 de xuño). Unicamente para os expedientes en que se efectuou o aboamento da certificación final dos traballos da reforestación a partir do 1 de xaneiro de 2010 e que lles corresponda no ano 2015.
3. Orde do 28 de xaneiro de 2008 pola que se establecen as bases e se convocan para o ano 2008 as axudas para o fomento da primeira forestación de terras non agrícolas (DOG nº 27, do 7 de febreiro).
4. Orde do 30 de xaneiro de 2008 pola que se establecen as bases e se convocan para o ano 2008 as axudas para o fomento das frondosas caducifolias (DOG nº 34, do 18 de febreiro).
5. Orde do 20 de febreiro de 2009 pola que se modifican as bases reguladoras das axudas para o fomento das frondosas caducifolias e se convocan para o exercicio orzamentario 2009 (DOG nº 41, do 27 de febreiro).
6. Orde do 26 de febreiro de 2009 pola que se modifican as bases reguladoras das axudas para o fomento da primeira forestación de terras non agrícolas e se convocan para o exercicio orzamentario 2009 (DOG nº 50, do 12 de marzo).
7. Orde do 17 de xuño de 2011 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e convócanse para o ano 2011 (DOG nº 123, do 28 de xuño).
8. Orde do 10 de setembro de 2013 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e convócanse para o ano 2013 (DOG nº 177, do 17 de setembro). Unicamente beneficiarios das axudas da liña II: primeira forestación de terras non agrícolas con castiñeiro para froito.
Sección 1ª. Elementos comúns para as axudas de agroambiente e clima e de agricultura ecolóxica
Artigo 47.
Elementos comúns
En prol dunha maior claridade, nesta sección recóllense os elementos comúns que son de aplicación tanto ás axudas de agroambiente e clima como ás de agricultura ecolóxica.
Artigo 48.
Liñas de base
1. De acordo co indicado nos artigos 28 e 29 do Regulamento (UE) nº 1305/2013 do Parlamento Europeo e do Consello, do 17 de decembro de 2013, as axudas de agroambiente e clima e de agricultura ecolóxica unicamente cubrirán os compromisos que impoñan maiores exixencias que os requisitos obrigatorios correspondentes establecidos de conformidade co título VI, capítulo I, do Regulamento (UE) nº 1306/2013 do Parlamento Europeo e do Consello, do 17 de decembro de 2013, os criterios e actividades mínimas pertinentes establecidos de conformidade co artigo 4, número 1, letra c), incisos ii) e iii), do Regulamento (UE) nº 1307/2013 do Parlamento Europeo e do Consello, do 17 de decembro de 2013, e os requisitos mínimos relativos á utilización de abonos e produtos fitosanitarios, así como outros requisitos obrigatorios pertinentes establecidos no dereito nacional.
2. En cada axuda, a liña de base estará composta polos requisitos obrigatorios indicados no número anterior que sexan pertinentes para os seus compromisos. Os requisitos que constitúen a liña de base de cada axuda identifícanse no anexo X.
Artigo 49.
Aconsellamento específico
1. As explotacións beneficiarias das axudas a que se refire esta sección deberán recibir o servizo de aconsellamento específico dunha entidade inscrita antes do 1 de xaneiro de 2015 no Rexistro de Entidades con Servizos de Aconsellamento ou Xestión de Galicia (Resaxega) ou coa solicitude de inscrición presentada antes desa data sempre e cando queden finalmente inscritas con data límite 31 de marzo de 2015.
2. Para verificar que as explotacións reciben o aconsellamento exixido, as entidades de aconsellamento indicadas polos interesados na solicitude única comunicarán ao Fogga con data límite 31 de xullo do ano de solicitude a información establecida no anexo XI.
Artigo 50.
Cálculo da carga gandeira
Nas axudas as que se refire esta sección cando se exixa o cumprimento dunha carga gandeira o cálculo farase cos seguintes factores:
1. Unidades de gando maior (UGM): utilizarase un valor medio calculado a partir dos censos gandeiros das especies de bovino, ovino, caprino e/ou equino presentes na explotación en seis datas do ano de solicitude. O número de animais converterase a UGM segundo as equivalencias indicadas no artigo 3.2.i) desta orde.
2. A superficie forraxeira da explotación: teranse en conta as superficies indicadas no artigo 3.2.g).
Sección 2ª. Agroambiente e clima
Artigo 51.
Ámbito de aplicación
1. Estas axudas concederanse aos agricultores que se comprometan voluntariamente a realizar operacións consistentes nun ou en varios compromisos agroambientais e climáticos na superficie agrícola da súa explotación, e compensarán os custos adicionais e as perdas de ingresos como consecuencia dos compromisos subscritos.
2. Os compromisos agroambientais e climáticos aos cales se poderán acoller os agricultores polas unidades de produción (superficies, colmeas ou animais) da súa explotación situadas na Comunidade Autónoma de Galicia son:
a) Apicultura para a conservación da biodiversidade en zonas con limitacións naturais.
b) Razas autóctonas en perigo de extinción.
c) Xestión sustentable de pastos.
d) Extensificación do vacún de leite.
e) Produción integrada.
Artigo 52.
Incompatibilidades
Os compromisos de xestión sustentable de pastos e de extensificación do vacún de leite son incompatibles entre sí.
Doutra banda, unicamente o compromiso de razas autóctonas en perigo de extinción é compatible coas axudas á agricultura ecolóxica reguladas na sección 3ª deste capítulo.
Subsección 1ª. Apicultura para a conservación da biodiversidade en zonas
con limitacións naturais
Artigo 53.
Beneficiarios
Poderán ser beneficiarios desta axuda os apicultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no Rexistro de Explotacións Gandeiras (Rega), que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
Artigo 54.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49.
Artigo 55.
Compromisos
As explotacións beneficiarias asumirán os seguintes compromisos:
1. Manter un mínimo de 100 colmeas en municipios de Galicia designados como zonas de montaña segundo o indicado no anexo V e distribuídas, polo menos, en 2 alvarizas.
2. Manter, como mínimo, as colmeas comprometidas durante os anos que dura o compromiso. Para estes efectos consideraranse comprometidas e primables un máximo de 80 colmeas por alvariza que cumpra o exixido no compromiso seguinte.
3. A distancia entre as alvarizas do mesmo beneficiario será polo menos de 1 km.
Artigo 56.
Duración dos compromisos
Os compromisos contraeranse por 5 anos e durante este período non será posible o incremento das colmeas comprometidas.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 57.
Importe da axuda
Establécese unha axuda de 12 euros por colmea situada en concellos da Comunidade Autónoma de Galicia designados como zonas de montaña, cun máximo de 80 colmeas por alvariza que cumpra os compromisos.
S
ubsección 2ª. Razas autóctonas en perigo de extinción
Artigo 58.
Beneficiarios
Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no Rexistro de Explotacións Gandeiras (Rega), que reúnan a condición de agricultor activo segundo o establecido capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
Artigo 59.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49 e non aplicar lodos de depuradora na integridade da superficie da explotación.
Artigo 60.
Compromisos
As explotacións beneficiarias asumirán os seguintes compromisos:
1. Dispoñer de máis de 5 UGM primables dunha ou varias das razas autóctonas en perigo de extinción relacionadas no anexo IX desta orde.
2. Cando se trate de especies de ovino, cabrún, equino e/ou bovino, manter na explotación unha carga gandeira mínima de 0,7 UGM/ha e máxima de 2 UGM/ha.
3. Manter, como mínimo, as UGM primables comprometidas de razas autóctonas en perigo de extinción durante os anos que dura o compromiso.
4. Participar no programa de mellora xenética da raza.
Artigo 61.
Duración dos compromisos
Os compromisos contraeranse por 5 anos. Durante ese período será posible incrementar o número de UGM comprometidas a condición de que ese incremento sexa polo menos de 5 UGM e a duración inicial do compromiso se manteña.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 62.
Importe da axuda
Establécese unha axuda de 175 euros/UGM primable. Serán primables as UGM calculadas a partir de animais inscritos nos correspondentes libros xenealóxicos das razas.
Subsección 3ª. Xestión sustentable de pastos
Artigo 63.
Beneficiarios
Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación de bovino, ovino, cabrún e/ou equino inscrita no Rexistro de explotacións gandeiras (Rega), que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
Artigo 64.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49 e non aplicar lodos de depuradora na integridade da superficie da explotación.
Artigo 65.
Compromisos
1. As explotacións beneficiarias asumirán os seguintes compromisos:
a) Dispoñer dun mínimo de 10 ha de superficie forraxeira indemnizable.
b) Manter unha carga gandeira mínima de 0,7 UGM/ha e non superior a 2 UGM/ha.
c) Manter a superficie forraxeira comprometida durante os anos que dure o compromiso. Non obstante, o número de hectáreas as que se aplicará un compromiso poderá reducirse, sempre e cando non se comprometa o logro do compromiso; en calquera caso, a redución da superficie cuberta por unha submedida nunca poderá exceder o 10 % da superficie suxeita a ela ao inicio do compromiso.
d) Non implantar cultivos nas superficies con pendentes maiores do 10 %, excepto para establecer pasteiros ou rexenerar o pasto.
e) A superficie de millo e outros cultivos forraxeiros (distintos de prados de menos de 5 anos) será menor ou igual ao 20 % da superficie forraxeira da explotación.
f) O pastoreo ocupará polo menos o 70 % da superficie de prados e pastos permanentes da explotación.
g) Manter actualizado un caderno de explotación co rexistro das actuacións de pastoreo. Este caderno terá o contido que se indica no anexo XII.
2. Para o cálculo da superficie indemnizable só se considerará a superficie forraxeira situada no concello da explotación ou limítrofes e que sexa obxecto destes compromisos. Para este cálculo non se computarán:
a) As superficies de uso en común.
b) As superficies de interese ecolóxico indicadas no artigo 24.2 do Real decreto 1075/2014, do 19 de decembro.
3. Na superficie de pastos arbustivos e pastos arborados aplicarase un coeficiente redutor de 0,30 ao importe unitario da axuda.
4. Os compromisos non se aplicarán a parcelas fixas senón a nivel de superficie.
Artigo 66.
Duración dos compromisos e solicitude de pagamento
Os compromisos contraeranse por 5 anos e durante este período non será posible o incremento das superficies comprometidas.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 67.
Importe da axuda
Establécese unha axuda de 120 euros/ha de superficie indemnizable salvo para os pastos arbustivos e pastos arborados que será de 36 euros/ha.
Subsección 4ª. Extensificación do vacún de leite
Artigo 68.
Beneficiarios
Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no Rexistro de Explotacións Gandeiras (Rega), que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
Artigo 69.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49 e non aplicar lodos de depuradora na integridade da superficie da explotación.
Artigo 70.
Compromisos
1. As explotacións beneficiarias asumirán os seguintes compromisos:
a) Dispor dun mínimo de 10 ha de superficie forraxeira indemnizable.
b) Manter unha carga gandeira mínima de 0,7 UGM/ha e non superior a 2 UGM/ha.
c) Manter a superficie forraxeira comprometida durante os anos que dure o compromiso. Non obstante, o número de hectáreas a que se aplicará un compromiso poderá reducirse, sempre e cando non se comprometa o logro do compromiso; en calquera caso, a redución da superficie cuberta por unha submedida nunca poderá exceder o 10 % da superficie suxeita a ela ao inicio do compromiso.
d) Non implantar cultivos nas superficies con pendentes maiores do 10 %, excepto para establecer pasteiros ou rexenerar o pasto.
e) As UGM correspondentes aos animais de máis de 12 meses de razas bovinas de aptitude eminentemente leiteira deberán ser, polo menos, o 70 % do total de UGM da explotación.
f) A superficie de millo e outros cultivos forraxeiros (distintos de prados de menos de 5 anos) será menor ou igual ao 25 % da superficie forraxeira da explotación (excluíndo o pasto arbustivo e o pasto con arboredo).
g) O pastoreo ocupará polo menos o 50 % da superficie de prados (temporais e permanentes) da explotación.
h) Manter actualizado un caderno de explotación co rexistro das actuacións de pastoreo. Este caderno terá o contido que se indica no anexo XII.
2. Para o cálculo da superficie indemnizable só se considerará a superficie forraxeira situada no concello da explotación ou limítrofes e que sexa obxecto destes compromisos. Para este cálculo non se computarán:
a) As superficies de pastos arbustivos e pastos arborados.
b) As superficies de uso en común.
c) As superficies de interese ecolóxico indicadas no artigo 24.2 do Real decreto 1075/2014, do 19 de decembro.
3. Os compromisos non se aplicarán a parcelas fixas senón a nivel de superficie.
Artigo 71.
Duración dos compromisos
Os compromisos contraeranse por 5 anos e durante este período non será posible o incremento das superficies comprometidas.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 72.
Importe da axuda
Establécese unha axuda de 170 euros/ha de superficie indemnizable.
Subsección 5ª. Produción integrada
Artigo 73.
Beneficiarios
Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no correspondente rexistro de explotacións, que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
Artigo 74.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49 e non aplicar lodos de depuradora na integridade da superficie da explotación.
Artigo 75.
Compromisos
1. As explotacións beneficiarias asumirán os seguintes compromisos:
a) Aplicar a produción integrada de acordo coa normativa vixente durante todo o ano natural.
b) Estar inscrito como produtor no correspondente rexistro de produción integrada e cumprir con todas as obrigas que derivan del.
c) Certificar o cumprimento da norma xeral e a específica de cada cultivo a través dunha entidade acreditada.
d) Aplicar os métodos de produción integrada na totalidade da superficie da explotación dedicada á mesma orientación produtiva (cultivo e/ou especie).
e) Dispoñer, polo menos, de 2 ha de cultivos suxeitas aos compromisos desta medida.
f) Manter a superficie comprometida durante os anos que dure o compromiso. Non obstante, o número de hectáreas a que se aplicará un compromiso poderá reducirse, sempre e cando non se comprometa o logro do compromiso; en calquera caso, a redución da superficie cuberta por unha submedida nunca poderá exceder o 10 % da superficie suxeita a ela ao inicio do compromiso.
g) Manter actualizado un caderno de explotación en que se anotarán todas as operacións e prácticas de cultivo realizadas en cada unha das parcelas. Este caderno terá o contido que se indica no anexo XII.
2. A superficie indemnizable será a superficie agraria sobre a que se respecten os compromisos indicados. Non serán indemnizables as superficies de interese ecolóxico indicadas no artigo 24.2 do Real decreto 1075/2014, do 19 de decembro.
3. Os compromisos aplicaranse a parcelas fixas.
Artigo 76.
Duración dos compromisos
Os compromisos contraeranse por 5 anos e durante este período non será posible o incremento das superficies comprometidas.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 77.
Importe da axuda
Establécense as seguintes axudas por unidade de superficie indemnizable:
1. Hortícolas ao aire libre: 276 euros por hectárea indemnizable.
2. Hortícolas baixo plástico: 530 euros por hectárea indemnizable.
3. Pataca: 144 euros por hectárea indemnizable.
4. Kiwi: 134 euros por hectárea indemnizable.
5. Viñedo para vinificación: 425 euros por hectárea indemnizable.
Subsección 6ª. Criterios de prioridade
Artigo 78.
Criterios de priorización
1. Os criterios de prioridade que se aplicarán son os seguintes:
a) Densidade de poboación do concello en que se localiza a maioría da superficie da explotación ou o maior número de animais ou colmeas no caso de non dispoñer de superficie:
1º. Ata 20 habitantes/km2: 12 puntos.
2º. Entre 20-60 habitantes/km2: 7 puntos.
b) Solicitantes que sexan titulares dunha explotación prioritaria: 1 punto.
c) Solicitantes cuxas explotacións teña superficie en Rede Natura 2000 nunha porcentaxe de polo menos o 30 % da superficie da explotación: 5 puntos.
2. No caso de igualdade de puntos terán preferencia os solicitantes con menor proporción de superficie declarada de pastos arbustivos e arborados sobre a superficie total da explotación.
Sección 3ª. Agricultura ecolóxica
Artigo 79.
Ámbito de aplicación
1. Estas axudas concederanse aos agricultores que se comprometan voluntariamente a realizar operacións consistentes en compromisos relacionados coa agricultura ecolóxica. As axudas compensarán os custos adicionais e as perdas de ingresos como consecuencia dos compromisos subscritos.
2. Os compromisos de agricultura ecolóxica a que se poderán acoller os agricultores polas unidades de produción (superficies ou colmeas) da súa explotación localizadas na Comunidade Autónoma de Galicia son:
a) Conversión á agricultura ecolóxica.
b) Mantemento de agricultura ecolóxica.
Artigo 80.
Incompatibilidades
Os compromisos indicados no artigo anterior son incompatibles entre si. Por outra banda, estes compromisos respecto ás axudas de agroambiente e clima reguladas na sección 2ª deste capítulo unicamente serán compatibles co compromiso de razas autóctonas en perigo de extinción.
Subsección 1ª. Conversión á agricultura ecolóxica
Artigo 81.
Beneficiarios
1. Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no correspondente rexistro de explotacións, que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condicións de elixibilidade e se comprometan voluntariamente a respectar os compromisos indicados nos artigos seguintes.
2. En todo caso, só se poderán beneficiar desta axuda os agricultores en que todas as unidades de produción (superficies e colmeas) da súa explotación inscritas nos rexistros de operadores de agricultura ecolóxica se encontren en período de conversión e este finalice a partir do 1 de xullo, inclusive, do ano da solicitude de pagamento.
Artigo 82.
Condicións de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49.
Artigo 83.
Compromisos
1. As explotacións beneficiarias asumirán os seguintes compromisos:
a) Empregar as técnicas de produción ecolóxica establecidas no Regulamento (CE) nº 834/2007 do Consello, do 28 de xuño de 2007, sobre produción e etiquetaxe dos produtos ecolóxicos e polo que se derroga o Regulamento (CEE) nº 2092/91, e demais normativa de aplicación durante todo o ano natural.
b) Estar inscrito no correspondente rexistro de operadores de agricultura ecolóxica.
c) Obter a certificación da produción agraria como ecolóxica, de acordo con o Regulamento (CE) nº 834/2007 do Consello, do 28 de xuño.
d) Manter a superficie comprometida durante os anos que dure o compromiso. Non obstante, o número de hectáreas a que se aplicará un compromiso poderá reducirse, sempre e cando non se comprometa o logro do compromiso; en calquera caso, a redución da superficie cuberta por unha submedida nunca poderá exceder o 10 % da superficie suxeita a ela ao inicio do compromiso.
e) As explotacións de gandaría ecolóxica deberán manter unha carga gandeira mínima de 0,7 UGM/ha e non superior a 2 UGM/ha.
f) En caso de apicultura ecolóxica manteranse, durante os anos que dura o compromiso, as colmeas comprometidas que, como mínimo, serán 80. Se se dispón de varias alvarizas, a distancia entre as alvarizas do mesmo beneficiario será, polo menos, de 1 km.
g) Manter actualizado o caderno de explotación exixido en agricultura ecolóxica para efectos dun control das producións. Este caderno terá o contido que se indica no anexo XII.
2. Os compromisos aplicaranse a parcelas fixas.
Artigo 84.
Duración dos compromisos e solicitude de pagamento
1. Os compromisos contraeranse por un período de 5 anos divididos en dous tramos:
a) Conversión á agricultura ecolóxica. Estará suxeito ao establecido nesta subsección e terá unha duración máxima de 2 anos en cultivos anuais e pastos, e de 3 anos en cultivos permanentes distintos de pastos.
b) Mantemento da agricultura ecolóxica. Estará suxeito ao establecido na seguinte subsección e estenderase o número de anos necesarios para completar o período de 5 anos de compromisos.
2. Durante todo o período de compromisos non será posible aumentar as unidades comprometidas.
3. Os beneficiarios deberán presentar anualmente unha solicitude de pagamento dentro da solicitude única de axudas.
Artigo 85.
Importe da axuda
1. Establécense distintos importes de axuda por superficie indemnizable, que será aquela en que se respectan os compromisos desta axuda. Non serán indemnizables as seguintes superficies:
a) As superficies de uso en común.
b) As superficies de interese ecolóxico indicadas no artigo 24.2 do Real decreto 1075/2014, do 19 de decembro.
2. Os importes unitarios de axuda son os que se indican a continuación:
a) Agricultura ecolóxica:
1º. Cultivos herbáceos: 245 euros por hectárea de superficie indemnizable.
2º. Froiteiras (pebida e óso): 385 euros por hectárea de superficie indemnizable.
3º. Outras froiteiras (castiñeiro etc.): 165 euros por hectárea de superficie indemnizable.
4º. Hortícolas aire libre: 469 euros por hectárea de superficie indemnizable.
5º. Hortícolas baixo plástico: 600 euros por hectárea de superficie indemnizable.
6º. Viñedo para vinificación: 897 euros por hectárea de superficie indemnizable.
b) Gandaría ecolóxica, considéranse indemnizables as superficies situadas no concello da explotación ou limítrofes, cos seguintes importes por grupo de cultivo:
1º. Prados e cultivos forraxeiros: 331 euros por hectárea de superficie indemnizable.
2º. Pastos arbustivos e arboredos: 99 euros por hectárea de superficie indemnizable.
c) Apicultura ecolóxica.
Establécese unha axuda de 35 euros por colmea en conversión, cun máximo de 80 colmeas por alvariza. Só se computarán as colmeas localizadas en alvarizas que estean a unha distancia de, polo menos, 1 km respecto do resto de alvarizas do mesmo apicultor.
Subsección 2ª. Mantemento de agricultura ecolóxica
Artigo 86.
Beneficiarios
Poderán ser beneficiarios desta axuda os agricultores (persoas físicas ou xurídicas ou grupos de persoas físicas ou xurídicas) titulares dunha explotación inscrita no correspondente rexistro de explotacións, que reúnan a condición de agricultor activo segundo o establecido no capítulo I do título II do Real decreto 1075/2014, do 19 de decembro, que cumpran as condiciones de elixibilidade e se comprometan voluntariamente a respectar os compromisos indicados nos artigos seguintes.
Artigo 87.
Condiciones de elixibilidade
As explotacións beneficiarias deberán recibir o servizo de aconsellamento específico dunha entidade que cumpra o indicado no artigo 49.
Artigo 88.
Compromisos
1. As explotacións beneficiarias asumirán os seguintes compromisos:
a) Empregar as técnicas de produción ecolóxica establecidas no Regulamento (CE) nº 834/2007 do Consello, do 28 de xuño, e demais normativa de aplicación durante todo o ano natural.
b) Estar inscrito no correspondente rexistro de operadores de agricultura ecolóxica
c) Obter a certificación da produción agraria como ecolóxica, de acordo co Regulamento (CE) nº 834/2007 do Consello, do 28 de xuño.
d) Manter a superficie comprometida durante os anos que dure o compromiso. Non obstante, o número de hectáreas a que se aplicará un compromiso poderá reducirse, sempre e cando non se comprometa o logro do compromiso; en calquera caso, a redución da superficie cuberta por unha submedida nunca poderá exceder o 10 % da superficie suxeita a ela ao inicio do compromiso.
e) As explotacións de gandaría ecolóxica deberán manter unha carga gandeira mínima de 0,7 UGM/ha e non superior a 2 UGM/ha.
f) En caso de apicultura ecolóxica manteranse, durante os anos que dura o compromiso, as colmeas comprometidas que, como mínimo, serán 80. Se se dispón de varias alvarizas, a distancia entre as alvarizas do mesmo beneficiario será, polo menos, de 1 km.
g) Manter actualizado o caderno de explotación exixido en agricultura ecolóxica para efectos dun control das producións. Este caderno terá o contido que se indica no anexo XII.
2. Os compromisos aplicaranse a parcelas fixas.
Artigo 89.
Duración dos compromisos e solicitude de pagamento
Os compromisos contraeranse por un período de cinco anos. Durante este período non será posible aumentar as unidades comprometidas.
Os beneficiarios deberán presentar anualmente unha solicitude de pagamento dentro da solicitude única de axudas.
Artigo 90.
Importe da axuda
1. Establécense distintos importes de axuda por hectárea de superficie indemnizable, que será aquela en que se respectan os compromisos desta axuda. Non serán indemnizables as seguintes superficies:
b) As superficies de uso en común
c) As superficies de interese ecolóxico indicadas no artigo 24.2 do Real decreto 1075/2014, do 19 de decembro.
2. Os importe unitarios de axuda son os que se indican a continuación:
a) Agricultura ecolóxica:
1º. Cultivos herbáceos: 213 euros por hectárea de superficie indemnizable.
2º. Froiteiras (pebida e óso): 335 euros por hectárea de superficie indemnizable.
3º. Outras froiteiras (castiñeiro etc.): 143 euros por hectárea de superficie indemnizable.
4º. Hortícolas aire libre: 408 euros por hectárea de superficie indemnizable.
5º. Hortícolas baixo plástico: 560 euros por hectárea de superficie indemnizable.
6º. Viñedo para vinificación: 780 euros por hectárea de superficie indemnizable.
b) Gandaría ecolóxica, considéranse indemnizables as superficies situadas no concello da explotación ou limítrofes cos seguintes importes por grupo de cultivo:
1º. Prados e cultivos forraxeiros: 288 euros por hectárea indemnizable.
2º. Pastos arbustivos e arboredos: 86 euros por hectárea indemnizable.
c) Apicultura ecolóxica:
Establécese unha axuda de 30 euros por colmea, cun máximo de 80 colmeas por alvariza. Só se computarán as colmeas localizadas en alvarizas que estean a unha distancia de, polo menos, 1 km respecto do resto de alvarizas do mesmo apicultor.
Subsección 3ª. Criterios de prioridade
Artigo 91.
Criterios de priorización
1. Os criterios de prioridade que se aplicarán son os seguintes:
a) Densidade de poboación do concello en que se localiza a maioría da superficie da explotación ou o maior número de animais ou colmeas no caso de non dispoñer de superficie:
1º. Ata 20 habitantes/km2: 12 puntos.
2º. Entre 20-60 habitantes/km2: 7 puntos.
b) Solicitantes que sexan titulares dunha explotación prioritaria: 1 punto.
c) Solicitantes cuxas explotacións teña superficie en Rede Natura 2000 nunha porcentaxe de, polo menos, o 30 % da superficie da explotación: 5 puntos.
2. No caso de igualdade de puntos terán preferencia os solicitantes con menor proporción de superficie declarada de pastos arbustivos e arborados sobre a superficie total da explotación.
Disposición adicional primeira.
Dotación orzamentaria
A concesión destas axudas realizarase con cargo aos orzamentos de gastos do Fogga e da Secretaría Xeral do Medio Rural e Montes conforme os orzamentos xerais desta Comunidade Autónoma para 2015, nas seguintes aplicacións orzamentarias:
1. Para as axudas especificadas no título II desta orde:
a) Aplicación 12.80.713F.779.0, superficies e intervención de mercado por importe de cen mil (100.000) euros.
b) Aplicación 12.80.713F.779.1, primas gandeiras, por importe de corenta e dous millóns seiscentos cincuenta e catro mil cento dez (42.654.110) euros.
2. Para as axudas especificadas no título III desta orde:
a) Aplicación 12.80.712B.772.1, indemnización compensatoria, por importe de once millóns cen mil (11.100.000) euros.
b) Aplicación 12.20. 713 B. 770.0 , compromisos da anualidade 2015 das primas anuais de mantemento xa concedidas e asociadas ás axudas de forestación de terras non agrícolas por importe de un millón novecentos corenta e dous mil corenta e tres (1.942.043) euros
c) Aplicación 12.80.712B.772.1:
1º. Compromisos para o exercicio 2015 nas axudas relativas ao contrato de explotación sustentable, agroambientais e benestar dos animais, dotada inicialmente con catro millóns novecentos catro mil cincocentos setenta e cinco con oitenta e dous (4.904.575,82) euros.
2º. Axudas da medida de agroambiente e clima, por importe de novecentos setenta e sete mil sesenta e nove con vinte (977.069,20) euros no ano 2015; para o ano 2016, oito millóns setecentos noventa e tres mil seiscentos vinte e dous con oitenta (8.793.622,80) euros; para o ano 2017, nove millóns setecentos setenta mil seiscentos noventa e dous (9.770.692) euros; para o ano 2018, nove millóns setecentos setenta mil seiscentos noventa e un euros con cincuenta céntimos (9.770.691,50); para o ano 2019, nove millóns setecentos setenta mil seiscentos noventa e un euros con cincuenta céntimos (9.770.691,50), e para o ano 2020, nove millóns setecentos setenta mil seiscentos noventa e dous (9.770.692) euros.
3º. Axudas da medida de agricultura ecolóxica, por importe de douscentos cincuenta mil (250.000) euros no ano 2015; para o ano 2016, dous millóns douscentos cincuenta mil (2.250.000) euros; para o ano 2017, dous millóns cincocentos mil (2.500.000) euros; para o ano 2018, dous millóns cincocentos mil (2.500.000) euros; para o ano 2019, dous millóns cincocentos mil (2.500.000) euros, e para o ano 2020, dous millóns cincocentos mil (2.500.000) euros.
Disposición adicional segunda.
Incremento das dotacións previstas
As dotacións orzamentarias indicadas na disposición anterior poderán incrementarse, se for procedente, con outros fondos do Feaga e do Feader, dos orzamentos xerais do Estado e da Comunidade Autónoma. Nese suposto tramitarase o oportuno expediente de xeración, ampliación ou transferencia de crédito. En todo caso, a concesión das axudas estará limitada ás dispoñibilidades orzamentarias.
Disposición adicional terceira.
Pagamentos no exercicio 2016
A concesión e pagamentos das axudas previstas nesta orde que se teñan que efectuar no exercicio seguinte realizaranse con cargo ao proxecto de orzamentos de gastos do Fogga e da Secretaría Xeral do Medio Rural e Montes dese exercicio, nas aplicacións orzamentarias sinaladas na disposición adicional primeira.
Disposición adicional cuarta.
Participación das oficinas agrarias comarcais
As oficinas agrarias comarcais responsabilizaranse da tramitación das axudas referidas ás explotacións agrarias sitas no seu ámbito de actuación.
Disposición adicional quinta.
Normativa de aplicación
En todo o non previsto nesta orde deberá respectarse a normativa comunitaria de aplicación e a normativa estatal de transposición, entre outras, as seguintes disposicións:
a) Regulamento (UE) nº 1305/2013 do Parlamento Europeo e do Consello, do 17 de decembro de 2013, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader) e polo que se derroga o Regulamento (CE) nº 1698/2005 do Consello.
b) Regulamento (UE) nº 1307/2013 do Parlamento Europeo e do Consello, do 17 de decembro de 2013, polo que se establecen normas aplicables aos pagamentos directos aos agricultores en virtude dos réximes de axuda incluídos no marco da política agrícola común e polo que se derrogan os regulamentos (CE) nº 637/2008 e (CE) nº 73/2009 do Consello.
c) Regulamento (UE) nº 1306/2013 do Parlamento Europeo e do Consello, do 17 de decembro de 2013, sobre o financiamento, xestión e seguimento da política agrícola común, polo que se derrogan os regulamentos (CE) nº 352/78, (CE) nº 165/94, (CE) nº 2799/98, (CE) nº 814/2000, (CE) nº 1290/2005 e (CE) nº 485/2008 do Consello.
d) Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e control dos pagamentos directos e dos pagamentos ao desenvolvemento rural.
e) Real decreto 1076/2014, do 19 de decembro, sobre asignación de dereitos de réxime de pagamento básico da política agrícola común.
f) Real decreto 1077/2014, do 19 de decembro de 2014, polo que se regula o Sistema de información xeográfica de parcelas agrícolas.
g) Real decreto 1078/2014, do 19 de decembro, polo que se establecen as normas da condicionalidade que deben cumprir os beneficiarios que reciban pagamentos directos, determinadas primas anuais de desenvolvemento rural ou pagamentos en virtude de determinados programas de apoio ao sector vitivinícola.
Disposición adicional sexta.
Normativa de aplicación na tramitación da prima anual de mantemento asociada ás axudas de primeira forestación de terras non agrícolas e para o fomento das frondosas caducifolias
Así mesmo, para os efectos da tramitación da prima anual de mantemento asociada ás axudas de primeira forestación de terras non agrícolas e ás axudas para o fomento das frondosas caducifolias tamén será de aplicación o establecido nas correspondentes bases reguladoras que se citan a seguir:
a) Orde do 9 de maio de 2007 pola que se establecen as bases e se convocan para o ano 2007 as axudas para o fomento das frondosas caducifolias (DOG nº 93, do 15 de maio).
b) Orde do 11 de xuño de 2007 pola que se establecen as bases e se convocan para o ano 2007 as axudas para o fomento da primeira forestación de terras non-agrícolas (DOG nº 116, do 18 de xuño).
c) Orde do 28 de xaneiro de 2008 pola que se establecen as bases e se convocan para o ano 2008 as axudas para o fomento da primeira forestación de terras non agrícolas (DOG nº 27, do 7 de febreiro).
d) Orde do 30 de xaneiro de 2008 pola que se establecen as bases e se convocan para o ano 2008 as axudas para o fomento das frondosas caducifolias (DOG nº 34, do 18 de febreiro).
e) Orde do 20 de febreiro de 2009 pola que se modifican as bases reguladoras das axudas para o fomento das frondosas caducifolias e se convocan para o exercicio orzamentario 2009 (DOG nº 41, do 27 de febreiro).
f) Orde do 26 de febreiro de 2009 pola que se modifican as bases reguladoras das axudas para o fomento da primeira forestación de terras non agrícolas e se convocan para o exercicio orzamentario 2009 (DOG nº 50, do 12 de marzo).
g) Orde do 17 de xuño de 2011 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011 (DOG nº 123, do 28 de xuño).
h) Orde do 10 de setembro de 2013 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007/2013, e se convocan para o ano 2013 (DOG nº 177, do 17 de setembro).
Disposición adicional sétima.
Condicionalidade das axudas á aprobación do PDR de Galicia 2014-2020
A aprobación das axudas previstas no capítulo III do título III queda supeditada á aprobación previa do PDR de Galicia 2014-2020 pola Comisión Europea mediante o correspondente acto de execución.
Disposición adicional oitava.
Obrigas de información
Ademais da documentación complementaria que, durante a tramitación do procedemento, lles poidan exixir os órganos competentes para a xestión de cada axuda ou prima, os solicitantes das axudas previstas nesta orde teñen a obriga de facilitar toda a información que lles sexa requirida polo Servizo de Auditoría Interna dos fondos agrarios europeos do organismo pagador, pola Intervención xeral da Comunidade Autónoma, polo Tribunal de Contas e polo Consello de Contas, no exercicio das funcións de fiscalización e control do destino das axudas públicas, así como a que lles sexa solicitada por calquera órgano comunitario de inspección ou control.
Disposición adicional novena.
Reintegro de axudas e pagamentos indebidos
Aos beneficiarios das axudas reguladas nesta orde seralles de aplicación o réxime de reintegro, así como o réxime de infraccións e sancións previsto na Lei 9/2007, do 13 de xuño, de subvencións de Galicia.
Disposición adicional décima.
Publicidade das axudas
Nos termos establecidos no artigo 15 da Lei 9/2007, do 13 de xuño, de subvencións de Galicia, o Fogga publicará no DOG as axudas concedidas excepto no suposto previsto no artigo 15.2.c) en que poderán utilizarse outros procedementos para darlles publicidade. En calquera caso, todas as axudas concedidas se publicarán na páxina web da Consellería do Medio Rural e do Mar, nos termos previstos no artigo 13.4º da Lei 4/2006, do 30 de xuño, de transparencia e boas prácticas na Administración pública galega.
Disposición adicional décimo primeira.
Modelos normalizados
A sede electrónica da Xunta de Galicia ten á disposición das persoas interesadas unha serie de modelos normalizados dos trámites máis comunmente utilizados na tramitación administrativa, que poderán ser presentados en calquera dos lugares e rexistros establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.
Disposición transitoria única.
Solicitudes formuladas en campañas anteriores
En relación coas solicitudes formuladas ao amparo da normativa autonómica, nacional e comunitaria reguladora dos pagamentos directos do primeiro piar da política agrícola común (PAC), en campañas anteriores, aos que non se lles concedeu a subvención solicitada, continuarase coa tramitación dos expedientes no trámite en que se encontraban no momento da finalización do exercicio anterior.
Disposición derrogatoria única
Quedan derrogadas todas as disposicións de igual rango ou inferior a esta orde en todo aquilo en que non estean de acordo co establecido nela.
Disposición derradeira primeira.
Habilitación normativa
Facúltase a directora do Fondo Galego de Garantía Agraria, no ámbito das súas competencias, para ditar as instrucións precisas para a execución desta orde.
Disposición derradeira segunda.
Entrada en vigor
Esta orde producirá efectos desde o mesmo día da súa publicación no
Diario Oficial de Galicia
.
Santiago de Compostela, 10 de marzo de 2015
A. Solicitude única, Alegacións e solicitudes de modificación do Sixpac, Solicitude de dereitos de pagamento básico da reserva nacional, Alegacións e comunicacións previas á asignación de dereitos de pagamento básico e Cesións de dereitos de pagamento básico.
a) Fotocopia do DNI do solicitante no caso de persoas físicas que non outorguen a autorización para consultar os datos de identidade na Dirección Xeral da Policía.
b) Fotocopia do NIF cando o solicitante non sexa persoa física.
c) Fotocopia do DNI do representante legal cando o solicitante non sexa persoa física.
d) Documentación de autorización de sinatura se o solicitante non é persoa física ou, sendo persoa física, non é quen presenta a solicitude. No caso de persoas físicas, esta documentación consistirá nun documento de autorización asinado polo autorizante e polo autorizado ao cal se xuntarán as fotocopias dos DNI en vigor, de ambos os dous.
B. Solicitude única.
Ademais da documentación indicada na letra A deste anexo e da documentación adicional indicada no punto V do anexo VII do Real decreto 1075/2014, do 19 de decembro, presentarase a documentación que se relaciona a continuación:
1. Para as solicitudes con declaración de parcelas:
Certificado da entidade xestora, segundo o modelo do anexo 4-A, no caso de superficies de uso en común onde existan pastos permanentes utilizados conxuntamente por varios produtores. No caso de superficies que xa dispoñen de código, a relación de recintos Sixpac e os tipos de pasto que a compoñen deberán ser remitidos polo representante da entidade ao servizo territorial do Fogga.
2. Para acreditar a condición de agricultor activo:
a) Persoas físicas que non outorguen a autorización para solicitar da Axencia Estatal da Administración Tributaria a información fiscal necesaria ou ben para persoas físicas que pertencen a unha integradora de gando:
1º. Declaración do IRPF correspondente ao período impositivo dispoñible máis recente. Se non se fixo nunca a declaración do IRPF, achegarase o impreso de alta censual (modelo 036 ou 037).
2º. Certificación que acredite a procedencia dos rendementos do traballo do declarante, cónxuxe ou de ambos os dous, no caso de que na declaración do IRPF presentada figuren estes.
b) Persoas xurídicas ou grupos de persoas físicas ou xurídicas. De ser o caso, por petición do órgano xestor deberán achegar a documentación xustificativa dos ingresos agrarios declarados na súa solicitude única:
1º. Declaración informativa anual de entidades en réxime de atribución de rendas (S.C. ou C.B.)
2º. Outra documentación acreditativa dos ingresos agrarios do solicitante.
3. Para o pagamento para prácticas agrícolas beneficiosas para o clima e o ambiente.
Certificado que acredite a produción ecolóxica nos recintos declarados con este tipo de produción cando non se outorgue a autorización para consultar os datos de consellos reguladores, marcas de calidade, organismos de control ou entidades asociativas.
4. Pagamento suplementario para os novos agricultores que comecen a súa actividade agrícola.
Cando o solicitante non sexa persoa física, documentación que permita verificar que os agricultores mozos forman parte da xunta reitora ou do órgano de goberno da entidade a que pertencen.
5. Para as axudas ao desenvolvemento rural:
a) Indemnización compensatoria:
1º. Declaración do IRPF do ano 2013, ou compromiso de presentar a do ano 2014, se é novo solicitante.
2º. Certificación que acredite a procedencia dos rendementos do traballo do declarante, cónxuxe ou de ambos, no caso de que na declaración do IRPF presentada figuren estes.
3º. Informe de vida laboral do solicitante. Non será exixible se o solicitante autoriza o Fogga para solicitar directamente á Tesouraría Xeral da Seguridade Social a certificación ou información suficiente que xustifique tal circunstancia.
b) Prima anual de mantemento asociada ás axudas de primeira forestación de terras no agrícolas e ás axudas para o fomento das frondosas caducifolias.
1º. Factura.
2º. Xustificante de pagamento dela.
3º. No caso de que o beneficiario realice os traballos polos seus propios medios, un documento xustificativo de tal circunstancia en que figurarán horas de traballo/superficie, custo/hora … e de posuír a maquinaria empregada na realización dos traballos, xunto cos xustificantes dos gastos polo importe total do investimento.
4º. Declaración doutras axudas segundo o modelo do anexo XIII.
c) Agroambiente e clima e agricultura ecolóxica.
No caso de non autorizar o órgano xestor para realizar as comprobacións oportunas que acrediten a veracidade dos datos, os solicitantes destas axudas deberán achegar a documentación necesaria para acreditar o cumprimento dos requisitos e compromisos aplicables a cada liña de axuda:
1º. Para todas as liñas de axuda: informe dunha entidade inscrita no Rexistro de Entidades con Servizos de Aconsellamento ou Xestión de Galicia (Resaxega) que acredite que o solicitante recibe o aconsellamento especializado.
2º. Razas autóctonas en perigo de extinción:
– Certificado da Asociación Xestora do Libro Xenealóxico Oficial da Raza ou da asociación oficialmente recoñecida que teña como obxectivo a mellora e conservación da raza autóctona en perigo de extinción pola que se solicita a axuda, onde se indica que o solicitante da axuda ten a condición de socio da asociación e a relación de animais pertencentes ao solicitante que están inscritos nos libros ou rexistros correspondentes, con indicación expresa, de ser o caso, da súa identificación individual, data de nacemento e sexo.
– Certificado asinado polo técnico responsable do Programa de mellora xenética de participación do solicitante no citado programa.
3º. Produción integrada: certificado dunha entidade acreditada para xustificar o cumprimento da normativa de produción integrada.
4º. Agricultura ecolóxica: certificados do Consello Regulador da Agricultura Ecolóxica de Galicia (Craega) que acrediten a inscrición no correspondente rexistro de operadores de agricultura ecolóxica así como o respecto das técnicas de produción ecolóxica establecidas no Regulamento (CE) 834/2007 e demais normativa de aplicación.
C. Alegacións e solicitudes de modificación do Sixpac.
Ademais da documentación indicada na letra A deste anexo deberase presentar a seguinte documentación en función do tipo de alegación solicitada.
1. Tipos de alegacións.
2. Documentación para cada tipo de alegación.
D. Solicitude de dereitos de pagamento básico da reserva nacional.
Ademais da documentación indicada na letra A deste anexo deberase presentar a documentación que se indica no anexo V do Real decreto 1076/2014, do 19 de decembro.
E. Alegacións e comunicacións previas á asignación de dereitos de pagamento básico.
Ademais da documentación indicada na letra A deste anexo deberase presentar a documentación que en función do tipo de alegación ou comunicación se indica nos anexos III e IV do Real decreto 1076/2014, do 19 de decembro.
F. Cesións de dereitos de pagamento básico.
Ademais da documentación indicada na letra A deste anexo deberase presentar a documentación necesaria para xustificar o tipo de cesión solicitado de acordo co indicado no anexo VI do Real decreto 1076/2014, do 19 de decembro.
...........................................,....... de ............................... de 2015
Sinatura
...................................................., .... de ................................... de 2015.
O representante
Asdo.: ...............................................................................
As zonas de Galicia que figuran a continuación están incluídas na lista comunitaria de zonas agrícolas desfavorecidas tal como se definen nos puntos 3 e 4 do artigo 3 da Directiva 75/268/CEE (equivalentes aos artigos 18, zonas de montaña, e 19, outras zonas desfavorecidas, do Regulamento (CE) 1257/99, respectivamente), de acordo coa Directiva do Consello (86/466/CEE) do 14 de xullo de 1986.
Provincia: 15. A Coruña.
Provincia: 27. Lugo.
Provincia: 32. Ourense.
Provincia: 36. Pontevedra.
– Superficie indemnizable (SI):
Para os efectos do cómputo da superficie indemnizable, exclúense as superficies de regadío superiores a 5,00 hectáreas.
A superficie indemnizable obterase aplicando os seguintes coeficientes redutores sobre as superficies consideradas en cada categoría de aproveitamento (Si):
A superficie indemnizable resulta de: S
I
(en ha) = ∑ Si × Ci
– Coeficientes correctores do módulo de base:
- Coeficiente C1: en función da superficie indemnizable.
- Coeficiente C2: en función da base impoñible xeral declarada polo solicitante.
- Coeficiente C3: en función das condicións socioeconómicas do concello en que está situada a explotación.
Para os efectos de aplicar este coeficiente, considerarase situada a explotación no concello onde radique o CEA principal utilizado na súa solicitude unificada. Os valores que tomará este coeficiente serán de 1 se o CEA se atopa nun concello non incluído na lista de zonas desfavorecidas e os seguintes valores no caso de atoparse na lista:
Provincia: 15. A Coruña.
Provincia: 27. Lugo.
Provincia: 32. Ourense.
Provincia: 36. Pontevedra.
– Cálculo das axudas.
As axudas por explotación calcularanse como segue:
IC (en euros) = S.I. × M.B. × C1 × C2 × C3
De existiren superficies consideradas cuantificables para os efectos destas axudas, en ambos os tipos de zonas desfavorecidas, obteranse dous importes.
* Na súa aplicación, en particular, en virtude de:
– Artigo 14 do R. 470/2009 e anexo do R. 37/2010.
– Regulamento (CE) nº 852/2004: artigo 4, número 1, e anexo I, parte A [II.4 letras g), h), j); 5, letras f) e h); 6; III.8, letras a), b), d) e e); 9, letras a) e c)].
– Regulamento (CE) nº 853/2004: artigo 3, número 1, e anexo III, sección IX, capítulo 1 [I.1, letras b), c), d) e e); I.2, letra a), incisos i), ii), iii), letra b), incisos i) e ii), e letra c); I.3; I.4; I.5; II.A, números 1, 2, 3, 4; II.B, 1, letras a) e d); 2, 4, letras a) e b)], anexo III, sección X, capítulo 1.1.
– Regulamento (CE) nº 183/2005: artigo 5, número 1, e anexo I, parte A [I.4, letras e) e g); II.2, letras a), b) e e)]; artigo 5, número 5, e anexo III, números 1 e 2; artigo 5, número 6.
– Regulamento (CE) nº 396/2005: artigo 18.
Ámbito de ambiente, cambio climático e boa condición agrícola da terra.
1. Aspecto principal: auga.
– BCAM 1. Creación de franxas de protección nas marxes dos ríos.
Nas marxes dos ríos, lagos e lagoas, consideradas a partir da ribeira, non se poderán aplicar fertilizantes nunha franxa cuxo largo será o recollido no Código de boas prácticas agrarias ou outra normativa da comunidade autónoma. Ademais, nas ditas franxas respectaranse, se é o caso, o resto de requisitos relativos ás condicións de aplicación de fertilizantes a terras próximas a cursos de auga a que se refire o punto A4 do anexo II da Directiva 91/676/CEE do Consello, do 12 de decembro de 1991, relativa á protección das augas contra a contaminación producida por nitratos utilizados na agricultura.
Para os efectos do parágrafo anterior, considerarase a definición de fertilizantes da letra e) do artigo 2 da Directiva 91/676/CEE do Consello, do 12 de decembro de 1991.
De igual modo, nas marxes referidas non poderán aplicarse produtos fitosanitarios nunha franxa de 5 metros de largo sen prexuízo dunha limitación maior recollida na etiqueta dos ditos produtos.
Estas franxas de protección estarán situadas na parcela agrícola ou serán contiguas a ela, de forma que os seus bordos longos sexan paralelos ao bordo da canle ou masa de auga, podendo estar constituídas por vexetación de ribeira.
Na franxa de protección en que non se apliquen fertilizantes non haberá produción agrícola, excepto no caso dos cultivos leñosos que xa estean implantados, xa que a arrinca podería diminuír a protección das marxes. Poderá permitirse a sementa de mesturas de flora silvestre, o pastoreo ou a sega, sempre que a franxa de protección siga sendo distinguible da terra agrícola contigua.
Nas ditas franxas poderanse realizar labores superficiais de mantemento, para evitar a proliferación de pragas e enfermidades que constitúan un risco sanitario para os cultivos adxacentes.
– BCAM 2. Cumprimento dos procesos de autorización do uso de auga para a rega.
Para as superficies de regadío, o agricultor deberá acreditar o seu dereito de uso de auga de rega concedido pola Administración hidráulica competente.
– BCAM 3 Protección das augas subterráneas contra a contaminación: prohibición de verteduras directas nas augas subterráneas e medidas para previr a contaminación indirecta das augas subterráneas mediante a vertedura sobre o terreo e a filtración a través do solo de substancias perigosas, tal como se enumeran no anexo da Directiva 80/68/CEE do Consello, do 17 de decembro de 1979, relativa á protección das augas subterráneas contra a contaminación causada por determinadas substancias perigosas, na súa versión en vigor no seu derradeiro día de vixencia, na medida en que teña relación coa actividade agrícola.
Os agricultores non verterán de forma directa ou indirecta as substancias da lista I da Directiva 80/68/CEE do Consello, do 17 de decembro de 1979 (compostos órgano haloxenados e substancias que poidan orixinar compostos semellantes no medio acuático, compostos órgano fosforados, compostos orgánicos de estaño, substancias que posúan un poder canceríxeno, mutáxeno ou teratóxeno no medio acuático ou a través del, mercurio e compostos de mercurio, cadmio e compostos de cadmio, aceites minerais e hidrocarburos e cianuros).
Os agricultores non verterán, a non ser que se obteña autorización, de forma directa ou indirecta, as substancias da lista II da Directiva 80/68/CEE do Consello, do 17 de decembro de 1979 (metaloides, determinados metais e os seus compostos, biocidas e os seus derivados que non figuren na lista I, substancias que teñan un efecto prexudicial no sabor e/ou cheiro das augas subterráneas, así como os compostos que poidan orixinar as ditas substancias nas augas, volvéndoas non aptas para o consumo humano, compostos orgánicos de silicio tóxicos ou persistentes e substancias que poidan orixinar os ditos compostos nas augas, salvo aqueles que sexan bioloxicamente inocuos ou que se transformen rapidamente na auga en substancias inocuas, compostos inorgánicos de fósforo elemental, fluoruros, amoníaco e nitritos).
2. Aspecto principal: solo e reserva de carbono.
– BCAM 4. Cobertura mínima do solo.
• Cultivos herbáceos. Nas parcelas agrícolas de secaño que se sementen con cultivos herbáceos de inverno non se deberá labrar con volteo o solo, entre a data de recollida da colleita anterior e o 1 de agosto, data que se establece como referencia do inicio da presementeira.
• Cultivos leñosos. No caso de cultivos leñosos en pendente igual ou superior ao 15 %, salvo que a pendente real do recinto estea compensada mediante socalcos ou bancais, será necesario manter unha cuberta vexetal de largo mínimo de 1 metro nas rúas transversais á liña de máxima pendente ou nas rúas paralelas á dita liña, cando o deseño da parcela ou o sistema de rega impidan o seu establecemento noutra dirección.
Non obstante, no momento en que poida competir co cultivo ou imposibilite a súa recollida, a dita cuberta poderá eliminarse mediante métodos químicos ou mecánicos, podendo ser incorporada mediante un labor superficial, respectando en todo caso o establecido na epigrafe relativa a cultivos leñosos da BCAM 5.
O disposto nos parágrafos anteriores non será de aplicación no caso de parcelas de cultivo de superficie igual ou inferior a unha hectárea, no caso de parcelas de cultivo irregulares ou alongadas cuxa dimensión mínima no sentido transversal á pendente sexa inferior a 100 metros en calquera punto da parcela e cando, por razóns de mantemento da actividade produtiva tradicional, sexan determinadas e autorizadas pola Administración competente aquelas técnicas de agricultura de conservación que se consideren axeitadas.
Non se poderá arrincar ningún pé de cultivos leñosos situados en recintos de pendente igual ou superior ao 15 por cento, agás nas zonas en que así se estableza e sexa obxecto de reposición autorizada pola autoridade competente.
Nestes casos hai que respectar as normas destinadas á súa reconversión cultural e varietal e aos cambios de cultivo ou aproveitamento.
O disposto nos parágrafos anteriores non será de aplicación cando a pendente real do recinto estea compensada mediante socalcos ou bancais.
• Terras de barbeito e terras sen cultivo. Realizaranse prácticas tradicionais de cultivo, prácticas de mínima labra ou manterase unha cuberta vexetal axeitada, ben sexa espontánea ben mediante a sementeira de especies mellorantes.
As parcelas en que non se realice actividade agraria manteranse de acordo coas normas locais que regulen a dita situación.
– BCAM 5. Xestión mínima das terras que reflicta as condicións específicas locais para limitar a erosión.
• Cultivos herbáceos. Nas superficies que se destinen a cultivos herbáceos, non deberá labrarse con volteo a terra na dirección da máxima pendente cando, nos recintos cultivados, a pendente media exceda o 15 %, salvo que a pendente real do recinto estea compensada mediante socalcos ou bancais.
• Cultivos leñosos. En cultivos leñosos non deberá labrarse con volteo a favor da pendente a terra en recintos con pendentes superiores ao 15 %, salvo que a pendente real do recinto estea compensada mediante socalcos ou bancais, se adopten formas especiais de cultivo como o cultivo en faixas, se practique labra mínima ou de conservación, ou se manteña unha cobertura de vexetación total do solo. No caso de existencia de bancais, será obrigatorio evitar calquera tipo de labor que afecte a estrutura dos noiros existentes.
O disposto nos parágrafos anteriores non será de aplicación no caso de parcelas de cultivo de superficie igual ou inferior a unha hectárea, no caso de parcelas de cultivo irregulares ou alongadas cuxa dimensión mínima no sentido transversal á pendente sexa inferior a 100 metros en calquera punto da parcela e cando, por razóns de mantemento da actividade produtiva tradicional, sexan determinadas e autorizadas pola Administración competente aquelas técnicas de agricultura de conservación que se consideren axeitadas. En todos os supostos, a implantación do cultivo farase o máis rapidamente posible, para evitar que o solo poida verse afectado pola erosión.
– BCAM 6. Mantemento do nivel de materia orgánica no solo mediante prácticas axeitadas, incluída a prohibición de queimar os restrollos, excepto por razóns fitosanitarias
Non poderán queimarse restrollos en todo o ámbito nacional, salvo que, por razóns fitosanitarias, a queima estea autorizada pola autoridade competente, caso en que estará condicionada ao cumprimento das normas establecidas en materia de prevención de incendios e, en particular, as relativas ao largo mínimo dunha franxa perimetral cando os terreos linden con terreos forestais.
Cando se eliminen restos de colleita de cultivos herbáceos e dos de poda de cultivos leñosos deberá realizarse, se é o caso, consonte a normativa establecida.
3. Aspecto principal: paisaxe, nivel mínimo de mantemento.
– BCAM 7. Mantemento das particularidades topográficas e prohibición de cortar sebes e árbores durante a temporada de cría e reprodución das aves.
Non se poderá efectuar unha alteración das particularidades topográficas ou elementos da paisaxe definidos no artigo 2 do Real decreto 1078/2014, do 19 de decembro, polo que se establecen as normas da condicionalidade que deben cumprir os beneficiarios que reciban pagamentos directos, determinadas primas anuais de desenvolvemento rural ou pagamentos en virtude de determinados programas de apoio ao sector vitivinícola, salvo no caso de contar con autorización expresa da autoridade competente.
Non obstante, tendo en conta que os elementos da paisaxe protexidos formarán parte da superficie admisible da parcela agrícola en que estean situados, considérase necesario definir o marco de aplicación e control desta norma para algúns elementos, e establécense os seguintes límites máximos:
- Sebes de largo de ata 10 m.
- Árbores en grupos que ocupen unha superficie máxima de 0,3 ha.
- Lindes de largo de ata 10 metros.
- Charcas, lagoas, estanques e bebedoiros naturais de ata un máximo de 0,1 ha. Non se considerarán os depósitos de cemento ou de plástico.
- Illas e enclaves de vexetación natural ou rocha: ata un máximo de 0,1 ha
- Socalcos de largo, en proxección horizontal, de ata 10 metros.
Non obstante o anterior, queda prohibido cortar tanto sebes coma árbores durante a temporada de cría e reprodución das aves, salvo autorización expresa da autoridade ambiental. Tomarase como referencia o período comprendido entre os meses de marzo a xullo.
Exceptúanse da obriga establecida no primeiro parágrafo, a construción de paradas para corrección de corgos, regueiros e bancais, así como as operacións de refinación de terras que se realicen naquelas parcelas que se vaian dedicar ao cultivo do arroz e outros de regadío.
Agroambiente e clima
Agricultura ecolóxica
Informe:
Datos que conterá o ficheiro informático cos solicitantes que indican na súa solicitude única a entidade de aconsellamento
O ficheiro informático de intercambio coas entidades de aconsellamento terá formato Access, en calquera das súas versións, e incluirá os seguintes campos:
A) Identificación da entidade de aconsellamento:
1. Razón social ou nome e apelidos.
2. NIF.
3. Nº de inscrición no Resaxega.
B) Identificación dos solicitantes que indican na súa solicitude única a entidade de aconsellamento:
1. Razón social ou nome e apelidos.
2. NIF.
3. Nº da solicitude de pagamento da campaña.
4. Actualmente recibe aconsellamento desa entidade (S/N).
A. Xestión sustentable de pastos e extensificación do vacún de leite.
• Datos xerais da explotación:
– Nome e apelidos/Razón social do titular da explotación
– NIF
– Rega1
– Coordenadas UTM Rega
– Enderezo
– Concello
– Código postal
– Provincia
– Teléfono fixo
– Teléfono móbil
– Correo electrónico
– Datos do representante (se é distinto do titular)
- Nome e apelidos
- NIF
- Teléfono de contacto
- Correo electrónico
• Datos da entidade de aconsellamento:
– Razón social
– NIF
– Número de inscrición no Resaxega
– Correo electrónico
– Nome e apelidos do técnico responsable da explotación
– NIF
– Teléfono contacto do técnico
• Identificación das parcelas da explotación:
– Nº de orde
– Nº de parcela agrícola2
– Referencias Sixpac actualizadas para a campaña correspondente
– Nome do predio
– Produto
– Variedade, de ser o caso
– Superficie declarada (en hectáreas con dous decimais)
– Superficie neta declarada de pastos (en hectáreas con dous decimais)
– Actividade agraria
– Aproveitamento forraxeiro (S/N)
• Rexistro de pastoreo:
– Rexistro diario das actuacións de pastoreo:
- Número de parcela agrícola
- Nome do predio
- Superficie declarada (en hectáreas con dous decimais)
- Mes
- Día do mes
– Resumo anual do rexistro de pastoreo actualizado trimestralmente:
- Número de parcela agrícola
- Nome do predio
- Mes
- Indicador de pastoreo (S/N)
• Rexistro de visitas:
– Nome controlador da Administración/técnico da entidade de aconsellamento
– Entidade: unidade ou organismo da Consellería do Medio Rural e do Mar ou entidade de aconsellamento
– Data visita
– Motivo
– Sinatura
1. Indicaranse os datos de todos os Rega de que sexa titular.
2. Superficie de terra continua, declarada por un único agricultor e adicada a un mesmo cultivo.
B. Agricultura ecolóxica.
• Datos xerais da explotación:
– Nome e apelidos/Razón social do titular da explotación
– NIF
– Rega/Reaga1
– Coordenadas UTM Rega
– Enderezo
– Concello
– Código postal
– Provincia
– Teléfono fixo
– Teléfono móbil
– Correo electrónico
– Datos do representante (se é distinto do titular)
- Nome e apelidos
- NIF
- Teléfono de contacto
- Correo electrónico
• Datos da entidade de aconsellamento
– Razón social
– NIF
– Número de inscrición en Resaxega
– Correo electrónico
– Nome e apelidos do técnico responsable da explotación
– NIF
– Teléfono contacto do técnico
• Identificación das parcelas da explotación
– Nº de orde
– Nº de parcela agrícola2
– Referencias Sixpac actualizadas para a campaña correspondente
– Nome do predio
– Produto
– Variedade de ser o caso
– Superficie declarada (en hectáreas con dous decimais)
– Superficie neta declarada de pastos (en hectáreas con dous decimais)
– Actividade agraria
– Aproveitamento forraxeiro (S/N)
– Produción ecolóxica (S/N)
– Período de conversión (de ser o caso, data en que finaliza)
– Marco de plantación
– Data plantación
– Data colleita
– Produción obtida
• Rexistro de pastoreo (para explotacións gandeiras)
– Rexistro diario das actuacións de pastoreo:
- Número de parcela agrícola
- Nome do predio
- Superficie declarada (en hectáreas con dous decimais)
- Mes
- Día do mes
– Resumo anual do rexistro de pastoreo actualizado trimestralmente:
- Número de parcela agrícola
- Nome do predio
- Mes
- Indicador de pastoreo (S/N)
• Calendario de accións de cultivo
– Número de parcela agrícola
– Data
– Acción
– Produto empregado
– Dose
– Prazo de seguridade
– Xustificación técnica e condicións de uso
• Alimentación
– Período de aplicación da ración
- Tipo de alimento
- Ecolóxico, conversión ou convencional
- Porcentaxe na ración
– Período de acceso aos currais
– Período de transhumancia
• Operacións zootécnicas
– Operación
– Data
– Autorización
– Xustificación
• Rexistro de entradas de insumos:
– Data
– Produto
– Ecolóxico, conversión ou convencional
– Envase
– Cantidade
– Nome comercial
– Nº volante circulación
– Nº factura/albará
• Rexistro saída de produtos:
– Data
– Produto
– Ecolóxico, conversión ou convencional
– Envase
– Cantidade
– Nome comercial
– Nº volante circulación
– Nº factura/albará
• Rexistro de visitas:
– Nome controlador da Administración/técnico da entidade de aconsellamento
– Entidade: unidade ou organismo da Consellería do Medio Rural e do Mar ou entidade de aconsellamento
– Data visita
– Motivo
– Sinatura
1. Indicaranse os datos de todos os Rega de que sexa titular.
2. Superficie de terra continua, declarada por un único agricultor e dedicada a un mesmo cultivo.
C. Produción integrada.
O caderno de explotación que se deberá empregar como xustificación do seguimento das normas técnicas de produción integrada será acorde co modelo que figura nos regulamentos técnicos específicos de cada produto ou grupo de produtos. Na páxina web oficial da Consellería do Medio Rural e do Mar están dispoñibles os modelos dos citados cadernos a que se poder acceder a través do seguinte enderezo:
http://www.medioruralemar.xunta.es/areas/agricultura/horta/producion_integrada/cadernos_de_explotacion/
Na parte final deses modelos deberase engadir un rexistro de visitas co seguinte contido
– Nome controlador da Administración/técnico da entidade de aconsellamento
– Entidade: unidade ou organismo da Consellería do Medio Rural e do Mar ou entidade de aconsellamento
– Data visita
– Motivo
– Sinatura
A persoa solicitante ou representante declara
Que, en relación con outras axudas concedidas ou solicitadas:
□ Non se solicitou nin se concedeu ningunha outra axuda para este mesmo proxecto e conceptos para os cales se solicita esta subvención.
□ Si se solicitaron e/ou concederon outras axudas para este mesmo proxecto e conceptos para os que se solicita esta subvención, que son as que a seguir se relacionan:
Sinatura
Lugar e data